Exor N.V. is een van die voorste Italiaanse houermaatskappye, geïnkorporeer in Nederland en beheer deur die Agnelli-familie met John Elkann as voorsitter. Die onderneming se vroegste beleggings strek meer as 'n eeu terug, met 'n huidige kapitalisasie van byna VSA-$24 miljard en aandele aan onder meer Fiat Chrysler Automobiles (FCA), PartnerRe, Ferrari, CNH Industrial, Juventus en The Economist. Exor is oorspronklik deur senator Giovanni Agnelli in 1927 as Istituto Finanziario Italiano (IFI) gestig om sy belange in Fiat en verskeie ander ondernemings in 'n enkele houermaatskappy saam te vat, te beheer en te bestuur. Volgens sy verkoopvolume is die Exor-groep die grootste Italiaanse onderneming, en die 19de grootste ter wêreld, volgens die Fortune Global 500 List van 2017. Dit is daarnaas een van die grootste gediversifiseerde houermaatskappye in Europa, met beleggings in groot Europese en Amerikaanse ondernemings. Sy aandele word op die Mercato Telematico Azionario gelys (wat deur Borsa Italiana S.p.A. (MTA) bestuur word) en maak deel uit van die FTSE MIB-indeks, terwyl Exor se hoofkwartier in Amsterdam geleë is.


Carl Edward Sagan (9 November 1934 – 20 Desember 1996) was ’n Amerikaanse sterrekundige, astrofisikus, kosmoloog en skrywer in sterrekunde en ander natuurwetenskappe. Hy het ’n groot bydrae gelewer tot die ontdekking van die planeet Venus se hoë oppervlaktemperature. Hy is egter die bekendste vir sy bydraes tot die wetenskaplike navorsing van buiteaardse lewe, insluitende die eksperimentele demonstrasie van die vervaardiging van aminosure van basiese chemikalieë deur bestraling. Sagan het die eerste fisieke boodskappe saamgestel wat die ruimte ingestuur is: die Pioneer-plaat en die Voyager Goue Skyf – universele boodskappe wat moontlik deur buiteaardse intelligente wesens verstaan kan word as hulle dit sou vind. Hy het meer as 60 wetenskapgeskrifte en artikels gepubliseer en was die skrywer, medeskrywer of redakteur van meer as 20 boeke. Sagan is ook bekend vir baie van sy populêrewetenskapboeke soos The Dragons of Eden, Broca's Brain en Pale Blue Dot, en vir die bekroonde 1980-TV-reeks Cosmos: A Personal Voyage waarvan hy die verteller en medeskrywer was. Cosmos was die reeks met die meeste kykers in die geskiedenis van Amerikaanse openbare TV; minstens 500 miljoen mense in 60 lande het daarna gekyk.


16 November is die 320ste dag van die jaar in die Gregoriaanse kalender (321ste in skrikkeljare). Daar volg nog 45 dae. 367 – Keiser Valentianus I verban Teenpous Ursinus na Gallië. 1532 – Francisco Pizarro en sy manne vang Inka Keiser Atahualpa. 1586 – Pous Sixtus V stel agt nuwe kardinale aan waaronder Philippe de Lénoncourt, raadgewer van die Franse koning. 1855 – Pretoria word deur Voortrekkers gestig. 1885 – Kanadese rebelleleier van die Métis, Louis Riel tereggestel vir hoogverraad. 1907 – Indian Territory en Oklahoma Territory word Oklahoma en word toegelaat as die 46ste staat van die VSA. 1933 – Die Verenigde State en die Sowjet-Unie skep 'n formele diplomatieke verhouding. 1940 – Tweede Wêreldoorlog: Na Duitsland se bombardering van Coventry twee dae vantevore, begin die Royal Air Force om Hamburg te bombardeer. (Teen die einde van die oorlog het 50 000 inwoners van Hamburg gesterf deur die geallieerdes se aanvalle). 1945 – Koue Oorlog: Die Verenigde State voer 88 Duitse wetenskaplikes in om te help met die produksie van vuurpyltegnologie. 1945 – Stigting van die UNESCO deur 37 lande in Londen. 1959 – Tydens die eerste toets van die Excelsior-projek spring Joseph Kittinger op 'n hoogte van 23 300 m uit 'n gondel. 1965 – Wenera-ruimteprogram: Die Sowjetunie lanseer die Venera 3 vanaf Baikonoer, Kazakhstan na Venus.


Hier volg 'n lys van hoofstede.  Algerië – Algiers  Angola – Luanda  Benin – Porto-Novo, Cotonou (regeringsetel)  Botswana – Gaborone  Burkina Faso – Ouagadougou  Burundi – Gitega  Comore-eilande – Moroni  Djiboeti – Djiboetistad  Egipte – Kaïro  Ekwatoriaal-Guinee – Malabo  Eritrea – Asmara  Eswatini – Mbabane  Ethiopië – Addis Abeba  Gaboen – Libreville  Gambië – Banjul  Ghana – Accra  Guinee – Conakry  Guinee-Bissau – Bissau  Ivoorkus – Yamoussoukro  Kameroen – Yaoundé  Kenia – Nairobi  Kongo – Brazzaville  Demokratiese Republiek die Kongo – Kinshasa  Lesotho – Maseru  Liberië – Monrovia  Libië – Tripoli  Madagaskar – Antananarivo  Malawi – Lilongwe  Mali – Bamako  Marokko – Rabat  Mauritanië – Nouakchott  Mauritius – Port Louis  Mosambiek – Maputo  Namibië – Windhoek  Niger – Niamey  Nigerië – Abuja  Rwanda – Kigali  São Tomé en Príncipe – São Tomé  Senegal – Dakar  Sentraal-Afrikaanse Republiek – Bangui  Seychelle – Victoria  Sierra Leone – Freetown  Soedan – Khartoem  Somalië – Mogadisjoe  Suid-Afrika – Kaapstad, Pretoria, Bloemfontein  Suid-Soedan – Joeba  Tanzanië – Dodoma  Togo – Lomé  Tsjad – N'Djamena  Tunisië – Tunis  Uganda – Kampala  Zambië – Lusaka  Zimbabwe – Harare  Afghanistan – Kaboel  Armenië – Jerewan  Azerbeidjan – Bakoe  Bahrein – Manama  Bangladesj – Dhaka  Bhoetan – Thimphu  Broenei – Bandar Seri Begawan  Filippyne – Manila  Georgië – Tbilisi  Indië – Nieu-Delhi  Indonesië – Djakarta  Irak – Bagdad  Iran – Teheran  Israel – Tel Aviv/Jerusalem1  Japan – Tokio  Jemen – Sanaa  Jordanië – Amman  Kambodja – Phnom Penh  Kasakstan – Noersoeltan  Katar – Doha  Kirgisië – Bisjkek  Koeweit – Koeweit  Laos – Vientiane  Libanon – Beiroet  Maledive – Malé  Maleisië – Kuala Lumpur  Mianmar – Naypyidaw  Mongolië – Ulaanbaatar  Nepal – Katmandoe  Noord-Korea – Pjongjang  Oesbekistan – Tasjkent  Oman – Maskat  Oos-Timor – Dili  Pakistan – Islamabad  Staat Palestina – Ramallah  Saoedi-Arabië – Riaad  Singapoer – Singapoer  Sri Lanka – Colombo, Sri Jayawardenepura  Sirië – Damaskus  Suid-Korea – Seoel  Tadjikistan – Doesjanbe  Thailand – Bangkok  Turkye – Ankara  Turkmenistan – Asjchabat  Verenigde Arabiese Emirate – Aboe Dhabi  Viëtnam – Hanoi  Volksrepubliek China – Beijing 1Israel beskou Jerusalem as die hoofstad, maar dit word slegs deur enkele ander lande erken.


Die Vendas (VhaVenda) is 'n erkende inheemse bevolkingsgroep in Suider-Afrika. Die Soutpansberge van die Limpopoprovinsie huisves die VhaVenda, wat afsonderlik van die Sotho- en Nguni-sprekende kulture is. Hul kultuur beskik oor fassinerende tradisies en gebruike wat deurtrek is van legendes en mistisisme. Die VhaVenda word met die gebied tussen die Soutpansberg en die Limpoporivier vereenselwig. Hierdie Vendastreek spog ook met een van die mees gevarieerde natuurlike, geologiese, argeologiese en kulturele stelsels ter wêreld. Die woord Venda beteken land of wêreld. Die huidige VhaVenda is in twee duidelik verskillende groepe verdeel, naamlik 'n westelike groep (hoofsaaklik van Singo-oorsprong en afstammelinge van die volgelinge van Mphephu, Sinthumule en Kutama) en 'n oostelike groep (afstammelinge van die volgelinge van Lwamande, Rambuda, Tshivhase en Mhapuli). Hul voorgangers het die BaLea, Ngona, Mbedzi, Lembethu, Ndau en Thwamamba ingesluit. Laasgenoemde twee groepe is waarskynlik van Karanga-oorsprong, terwyl die Ngona, Mbedzi en Lembethu moontlik oorblyfsels is van die baie antieke Sotho- (Kwena-) bevolking wat die gebied voor die aankoms van die eerste Vendas bewoon het.


Kirsten Dunst (gebore 30 April 1982) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente Interview with the Vampire: The Vampire Chronicles (1994), Little Women (1994), Spider-Man (2002), en Melancholia (2011). Dunst is gebore in Point Pleasant, New Jersey, dogter van Klaus Hermann Dunst and Inez Rupprecht. Sy het 'n jonger broer, Christian.


Die Louvre (Frans: Musée du Louvre of kortweg: Le Louvre) is 'n baie groot museum in die hart van Parys, Frankryk. Dit lê noord van die Seine en kan maklik met die moltrein bereik word. Die Louvre Paleis wat die museum huisves, was oorspronklik 'n fort wat in die 12de eeu deur Philip II gebou is. Oorblyfsels van hierdie gebou kan steeds in die kelder gesien word. Dit is nie bekend of die fort die eerste gebou op hierdie plek was nie; daar is sprake dat Philip wysigings aan 'n bestaande toring aangebring het. Deur die loop van die Middeleeue is die Louvre Paleis gereeld verander. In 1536 het Francis I die terrein volgens die Franse Renaissance-styl gerestoureer. Francis het werke aangeskaf wat uiteindelik die kern van die Louvre se bates sou uitmaak, insluitend Leonardo da Vinci se Mona Lisa. Teen die middel 18e eeu was daar 'n toenemende aantal voorstelle om 'n openbare galery te skep en op 14 Oktober, 1750, het Louis XV ingestem en 'n uitstalling van 96 stukke uit die koninklike versameling.


Andrej Plenković (Kroatiese uitspraak: [ǎndreːj plěːŋkoʋitɕ]; gebore 8 April 1970) is 'n Kroatiese politikus en diplomaat en sedert 19 Oktober 2016 die Eerste Minister van Kroasië. Hy is sedert 2016 voorsitter van die Kroatiese Demokratiese Unie (HDZ). Hy was voorheen een van elf Kroatiese lede van die Europese Parlement. Hy het in hierdie hoedanigheid gedien vanaf Kroasië se toetreding tot die Europese Unie in 2013 tot en met sy uittreding as LEP om sy termyn as Eerste Minister te begin. Profile European Parliament Hierdie artikel is ’n saadjie. Voel vry om Wikipedia te help deur dit uit te brei.


Stefanus VI (VII) was die 113de pous van die Rooms-Katolieke Kerk. Weens die statusverandering van Pous Stefanus (II), was Stefanus VI vanaf die begin van die 13de eeu tot 1961 bekend as Stefanus VII en was hy die 114de pous. Sien Die spesiale geval van Pous Stefanus (II) vir volle besonderhede. Pous Stefanus VI (VII) is gebore in Rome die seun van Johannes. Hy is deur Pous Formosus aangestel as biskop van Anagni. Op 22 Mei 896 volg hy Pous Bonifatius VI op as kandidaat van die hertog van Spoleto en regeer tot sy dood in Augustus 897. Hy word opgevolg deur Pous Romanus. Die naam ‘Stefanus’ beteken 'gekroonde'. Pous Stefanus VI (VII) is gehaat deur die Romeinse volk. Hy het die lyk van een van sy indirekte voorgangers, Pous Formosus laat opgrawe en tydens die "kadawersinode" (Latyn: Synodus Horrenda) in Januarie 897 plegtig laat veroordeel. Pous Formosus se lyk is vermink en in die Tiber-rivier gegooi. Die Romeinse volk het die pous gearresteer, in die tronk gegooi en verwurg.


Felix IV was die 54ste pous van die Rooms-Katolieke Kerk. As gevolg van die bestaan van Teenpous Felix II word Pous Felix IV soms as Felix III (as die teenpous nie getel word nie) of as Felix III (IV) aangedui. Felix IV is gebore in Samnium, as die seun van Castorius. Op 12 Julie 526 volg hy Pous Johannes I op en regeer tot sy dood op 22 September 530. Hy word opgevolg deur Pous Bonifatius II. Die naam ‘Felix’ beteken 'die gelukkige'. Pous Felix IV is teologies bekend weens sy steun aan biskop Caesarius van Arles teen die semi-Pelagiane. Die genadeleer van die pous kom grotendeels van Augustinus en word in Julie 529 aanvaar deur die Tweede sinode van Orange. Op sy sterfbed dui Felix aartsdeken Bonifatius aan as sy opvolger. Die senaat het egter 'n edik uitgevaardig waarin bespreking van pouslike opvolging, terwyl die pous nog lewe, onwettig verklaar is, asook die aanstelling van 'n opvolger. Die verkiesing van Pous Bonifatius II as sy opvolger lei gevolglik tot kerkskeuring en Dioscurus word as teenpous gekies.


Jonah Tali Lomu (12 Mei 1975 – 18 November 2015) was ’n Nieu-Seelandse rugbyspeler van Tongaanse herkoms. Hy het sy land in 63 toetse verteenwoordig. Oor hom is gesê dat hy die eerste ware globale rugbysuperster was en dat hy ’n enorme invloed op die spel gehad het. Hy is op 9 Oktober 2007 in die Internasionale Rugbyheldesaal opgeneem en op 24 Oktober 2011 in die IRR Heldesaal. Hy het tydens die Rugbywêreldbeker 1995 en Rugbywêreldbeker 1999 vir Nieu-Seeland uitgedraf. Lomu het ’n nieroorplanting ondergaan in 2004, maar het daarna weer rugby gespeel. Hy is op 40-jarige ouderdom skielik aan nierversaking in Auckland, Nieu-Seeland, oorlede. Ten spyte van net twee toetse vir die All Black gespeel het, was Lomu in die groep ingesluit vir die Rugbywêreldbeker 1995 in Suid-Afrika. Lomu het sewe drieë gekry in vyf wedstryde, twee in die eerste wedstryd teen Ierland in Johannesburg, 'n drieë in die kwarteindronde teen Skotland by Loftus Versfeld en vier drieë in die halfeindstryd teen Engeland by Nuwelandstadion. In 1996 het Lomu getrou met die Suid-Afrikaanse Tanya Rutter en hulle het vier jaar lank in Nieu-Seeland gewoon voor hul skeiding.


Jean Piaget (1896–1980) was 'n Switserse ontwikkelings-sielkundige en filosoof. Hy het in die 1920’s vir die Binet Institute gewerk. Hy het later onderwys begin studeer, waar hy die ontwikkeling van kinders se metode van verstaan bestudeer het deur hulle dop te hou en na hulle te luister terwyl hulle aan oefeninge werk wat hy vir hulle voorberei het. Piaget was geïnteresseerd in die vrae wat logiese denke benodig wat kinders verkeerd geantwoord het, want hy het geglo dat hierdie verkeerde antwoorde belangrike verskille tussen kinders en volwassenes se brein uitgewys het. Piaget het in 1936 sy werk beskryf as generiese epistemologie, die oorsprong van denke. Genetika is die wetenskaplike studie van waarvandaan dinge ontstaan, hul oorsprong. Epistemologie is gemoeid met die basiese kategorieë van denke, dit is die raamwerk of struktuur van intelligensie. Piaget wou nie meet hoe goed kinders tel, spel of probleme oplos om hul IK te meet nie, maar hy was meer geïnteresseerd in die manier waarop hulle fundamentele konsepte soos nommers, tyd, hoeveelheid, ongevalle, wette, ens. verwerk. Piaget was die eerste sielkundige wat reeds in 1936 'n sistematiese studie van die kognitiewe ontwikkeling van kinders gemaak het.


Volgens die Amerikaanse Grondwet is die President van die Verenigde State van Amerika die staatshoof asook die regeringshoof van die Verenigde State. As hoof van die uitvoerende been en hoof van die federale regering as geheel, is die presidensie die hoogste politiese kantoor in die Verenigde State deur sy invloed en erkenning. Die President is ook die opperbevelvoerder van die Amerikaanse weermag. Die president word indirek verkies tot 'n termyn van vier jaar deur 'n kieskollege (of deur die Huis van Verteenwoordigers indien die kieskollege geen persoon verkies deur 'n absolute meerderheid nie). Sedert die bekragtiging van die 22ste Wetswysiging van die Amerikaanse Grondwet in 1951 mag geen persoon vir meer as twee keer tot die amp van president verkies word nie. Met afsterwe, bedanking of verwydering van 'n president word die adjunkpresident aangestel as president. Hierdie lys sluit slegs diegene in wat as president ingesweer is na die bekragtiging van die Grondwet van die Verenigde State op 4 Maart 1789. Hierdie lys sluit ook nie waarnemende presidente onder die 25ste Wetswysiging van die Amerikaanse Grondwet in nie.


Guam (Chamorro: Guåhån) is 'n eilandgebied van die Verenigde State van Amerika in die westelike Stille Oseaan, wat die suidelike deel van die Mariana-eilande beslaan, en is in Mikronesië geleë. Die eilande beslaan 'n oppervlakte van 541,3 km² en het 'n bevolking van 168 485 in 2020 gehad. Guam is in die suide van die Noordelike Mariana-eilande, in die ooste van die Filippyne en in die noorde van die Gefedereerde State van Mikronesië geleë. Die hoofstad is Hagåtña, voorheen Agana, en die grootste dorp is Dededo. (en) "Australia-Oceania :: Guam (Territory of the US)". The World Factbook. Central Intelligence Agency. Geargiveer vanaf die oorspronklike op 3 Desember 2013. Besoek op 26 Augustus 2015. (en) "U.S. Census Bureau Releases 2010 Census Population Counts for Guam". 2010 Census. US Census. 24 Augustus 2011. Geargiveer vanaf die oorspronklike op 24 September 2011. Besoek op 26 Augustus 2014. (en) Filling Gaps in the Human Development Index, United Nations ESCAP, Februarie 2009. Besoek op 26 Augustus 2014. Algemeen (en) "Guam". Encyclopædia Britannica.


Stefanus VIII (IX) was die 127ste pous van die Rooms-Katolieke Kerk. Weens die statusverandering van Pous Stefanus (II), was Stefanus VIII vanaf die begin van die 13de eeu tot 1961 bekend as Stefanus IX en was hy die 128ste pous. Sien Die spesiale geval van Pous Stefanus (II) vir volle besonderhede. Pous Stefanus VIII (IX) is gebore in Rome, Italië van Duitse afkoms. Voor sy verkiesing was hy kardinaal-priester van Sint Silvester en Martinus. Op 14 Julie 939 volg hy Pous Leo VII op en regeer tot sy dood in laat Oktober 942. Hy word opgevolg deur Pous Marinus II. Die naam ‘Stefanus’ beteken 'die gekroonde'. Pous Stefanus VIII (IX) was heeltemal onder die invloed van Alberic II en het slegs in naam regeer. Latere, ietwat onbetroubare bronne dui aan dat Stefanus betrokke was by 'n komplot teen Alberic, gevang en gemartel is en aan sy wonde beswyk het. Duff, Eamon (2001). Saints and Sinners: A History of the Popes, Yale University Press. ISBN 0-300-09165-6 Maxwell-Stuart, P. G. (2002).


Paschalis I was die 98ste pous van die Rooms-Katolieke Kerk. Pous Paschalis I is in Ostia gebore as Pascale Massimi, seun van Bonosus. Op 25 Januarie 817 volg hy Pous Stefanus IV op en regeer tot sy dood op 11 Februarie 824. Hy word opgevolg deur Pous Eugenius II. Die naam ‘Paschalis’ beteken 'die Oosterling'. Voor sy verkiesing as pous was Pous Paschalis I ab van die Benediktynse klooster Sint Stefanus naby die Vatikaan. Hy was nie gewild onder die volk van Rome nie. Hy verkry van Lodewyk die Vrome, koning van die Franke en keiser van die Heilige Romeinse Ryk, die onafhanklikheid van die kerklike staat. Hy het ook die eilande Korsika en Sardinië van die keiser ontvang. In 822 gee hy die legaatskap oor Skandinawië aan Ebbo, aartsbiskop van Reims. Ebbo het nie daarin geslaag om die Noormanne te kersten nie. Eers later het Sint Ansgar daarin geslaag. Op 5 April 823 salf hy Lotarius I as keiser van die Franke. Hy het die Griekse Christene beskerm teen die ikonoklastiese vervolging van die Bisantynse keiser. Hy laat die kerke Santa Cecillia in Trastevere en die Santa Maria in Dominica herbou, omdat hulle amper inmekaar gestort het.


Jerry Alan Fodor (* 22 April 1935 in New York Stad; † 29 November 2017) was 'n filosoof aan die Rutgers-universiteit, New Jersey in die Verenigde State. Hy was die skrywer van verskeie baanbrekerboeke oor die velde van die geestesfilosofie sowel as die kognitiewe wetenskap, waarin hy die grondwerk vir sienings oor die modulêriteit van die gees (modularity of mind) en die teorie van taal en van denke uiteengesit het. Fodor was ook 'n groot voorstander van die funksionalisme. Hy was getroud met die taalkundige Janet Dean Fodor. Fodor studeer sedert 1952 aan die Columbia-universiteit, waar hy in 1956 afstudeer, en studeer verder aan die Princeton-universiteit, waar hy in 1960 promoveer onder leiding van Hilary Putnam. Hierna studeer hy verder aan die Universiteit van Oxford tot in 1961. Van 1959 tot 1986 werk Fodor aan die Massachusetts Institute of Technology (MIT), vanaf 1961 as professor in die filosofie. Sedert 1988 is hy professor in die filosofie en die kognitiewe wetenskap aan die Rutgers-universiteit in New Jersey. Behalwe sy belangstelling in die filosofie is Fodor 'n passievolle operaliefhebber en het hieroor 'n gereelde en gewilde kolom in die "London Review of Books" geskryf.


Die Central Intelligence Agency (afgekort: CIA, Afrikaans: Amerikaanse Intelligensiediens of Sentrale Intelligensiediens) is die buitelandse intelligensiediens van die Verenigde State van Amerika. Hulle is verantwoordelik vir die verkryging en analise van inligting oor regerings, maatskappye en persone. Die CIA lewer hierdie inligting aan die verskillende afdelings van die Amerikaanse owerheid. Toe die CIA tot stand gekom het, was die doel daarvan om as 'n die sentrale agentskap vir die versameling, klassifikasie en verspreiding van inligting in die breë ten opsigte van buitelandse beleid intelligensie en analise te skep. Vandag is die primêre doel daarvan om buitelandse intelligensie te versamel, te ontleed, te evalueer en te versprei en om koverte aksies uit te voer. Volgens die fiskale begroting vir 2013 het die CIA vyf prioriteite: • Terrorisme, die grootste prioriteit • Nie-verspreiding van kernwapens en ander wapens vir massavernietiging. • Amerikaanse leiers waarsku / inlig oor belangrike oorsese gebeure. • Teenspioenasie. • Kuberintelligensie. Die CIA het 'n uitvoerende kantoor en vyf hoofdirektorate: • Die Direktoraat vir Digitale Innovasie • Die Direktoraat vir Analise • Die Direktoraat Operasies • Die Direktoraat Ondersteuning • Die Direktoraat Wetenskap en Tegnologie Die CIA is op 18 September 1947 gestig deur president Harry S. Truman, as opgevolger van die Central Intelligence Group wat op 22 Januarie 1946 gestig is.


Stefanus V (VI) was die 110de pous van die Rooms-Katolieke Kerk. Weens die statusverandering van Pous Stefanus (II), was Stefanus V vanaf die begin van die 13de eeu tot 1961 bekend as Stefanus VI en was hy die 111de pous. Sien Die spesiale geval van Pous Stefanus (II) vir volle besonderhede. Pous Stefanus V (VI) is in 'n adellike Romeinse familie van die Via Lata distrik, gebore, die seun van Hadrianus. Hy word opgevoed deur 'n familielid, biskop Sagaria, die bibliotekaris van die Vatikaan. Pous Marinus I benoem hom tot kardinaal-priester van Santi Quattro Coronati. In September 885 volg hy Pous Adrianus III op sonder om te wag vir die goedkeuring van keiser Karel III, die Dikke. Hy regeer tot sy dood op 14 September 891 en word opgevolg deur Pous Formosus. Die naam ‘Stefanus’ beteken 'gekroonde'. Pous Stefanus V (VI) voer die politiek van Pous Nicolaas I verder. Hy smee 'n band met die jong Slawiese Kerke. Om orde te probeer handhaaf neem hy Koning Guido II van Spoleto aan "as sy seun" en kroon hom op 21 Februarie 891 tot keiser.


Benedictus IX was die 145ste, 147ste sowel as die 150ste pous van die Rooms-Katolieke Kerk en die derde Tusculum pous. Hy was drie keer pous (die enigste persoon wat dit vermag het) en hy was ook die enigste persoon wat die pous-amp verkoop het. Pous Benedictus IX is gebore as Theophylactus III van Tusculum ongeveer in 1012 in Italië die seun van Alberic III van Tusculum en sy vrou Ermilina. Hy was die neef van Pous Benedictus VIII en Pous Johannes XIX. Op 21 Oktober 1032 volg hy Pous Johannes XIX toe hy 12 jaar of 18 jaar (CE skakel) oud was. Sy vader het die amp vir hom gekoop. Keiser Koenraad II het hom as die wettige pous erken. Die naam ‘Benedictus' beteken 'geseënde'. Die lewenswandel van Pous Benedictus VI was nie besonder stigtelik nie. In September 1044 word hy deur die volk van Rome verdryf en in Januarie 1045 word Johannes van Sabina as Pous Silvester III verkies. Op 10 Maart 1045 is Benedictus terug in Rome as pous. Hy kon egter nie die orde in Rome herstel nie en verkoop toe die pous-amp op 1 Mei 1045 vir 1000 tot 2000 pond silwer aan sy peetvader Pous Gregorius VI.


Kelsey Sanders (gebore 11 Julie 1990) is 'n Amerikaanse aktrise en vervaardiger. Sy is bekend vir haar rolle in die rolprente The Blind Side (2009), The Genesis Code (2010), en Rumors of Wars (2014), en in die televisiereeks Mad Men (2007). 2008: Shelter 2009: The Blind Side 2010: The Genesis Code 2010: Cutback 2014: Rumors of Wars 2007: Mad Men 2009: Private 2009: PRIVATE: The Casting Call 2010: Hollywood Is Like High School with Money 2014: Lay the Screw Kelsey Sanders in die Internet-rolprentdatabasis Kelsey Sanders op Twitter


Susan Marie Gerbic is 'n Amerikaanse skeptiese aktivis wat in Salinas, Kalifornië woon. Gerbic is die medestigter van Monterey County Skeptics, stigter en leier van die Guerrilla-skeptisime op Wikipedia (GSoW)-projek, ' n gereelde bydraer tot Skeptical Inquirer, en 'n medewerker van die Committee for Skeptical Inquiry. Gerbic het 'n groot deel van haar skeptiese aktivisme toegespits op mense wat beweer dat hulle heldersiende mediums is, soos Sylvia Browne, Tyler Henry en Thomas John, wat sy 'hartseervampiere' noem. Gerbic het grood geword in Salinas, Kalifornië in 'n Suidelike-Baptiste huishouding. Haar belangstelling in paranormale en onkonvensionele onderwerpe het begin toe sy bang gemaak was deur berigte oor spontane ontbranding van die mens, "die idee dat jy in die straat af kan loop en skielik opskiet!" Haar godsdienstige opvoeding was in haar laat tienerjare uitgedaag, het Gerbic aan Skeptical Inquirer-redakteur, Benjamin Radford gesê toe sy die term "ateïs" die eerste keer teëkom. Dit was tydens haar junior-jaar aan die Hoërskool Alisal, danksy een van haar onderwysers, mnr. Borman.


Augustus is die agtste maand van die jaar in die Gregoriaanse kalender, met 31 dae. Augustus is vernoem na Augustus Octavianus. Die maand het 31 dae aangesien Augustus net soveel dae wou hê as Julius Caesar se Julie. Augustus het die maand in sy huidige posisie geplaas aangesien dit ook is wanneer Cleopatra gesterf het. Voor Augustus dit hernoem het as Augustus, is dit Sextilis genoem in Latyn, aangesien dit die sesde maand was van die Romeinse kalender, wat in Maart begin het. Augustus begin in skrikkeljare op dieselfde dag van die week as Februarie. In die Ierse kalender word die maand genoem Lúnasa (moderne weergawe van Lughnasadh; dit is vernoem na die god Lugh) en 1 Augustus is die eerste dag van die herfs. Wikiwoordeboek het 'n inskrywing vir Augustus.


Steven Arthur Pinker (Montreal, 18 September 1954) is 'n Kanadese-Amerikaanse taalkundige, eksperimentele sielkundige en skrywer van wetenskaplike boeke vir 'n wye gehoor. Hy is bekend vir sy idees op die gebied van kognitiewe wetenskap. Die basis van sy werk is evolusionêre sielkunde en die oortuiging dat die brein in sy funksionering vergelykbaar is met die rekenaar (die berekeningsteorie van die gees). Pinker het in 2003 klasgegee aan die Harvard-universiteit in die Verenigde State. Hy was 'n professor aan die Massachusetts Institute of Technology van 1989 tot 2003. Pinker hou van debatvoer en skryf vir verskillende media. Hy is ook wêreldwyd 'n gewilde spreker en is in die top 10 van die invloedrykste sielkundiges van ons tyd. Pinker is veral bekend vir sy teorie dat taal 'n instink is, 'n biologiese aanpassing wat gevorm word deur natuurlike seleksie, en nie 'n neweproduk van menslike intelligensie nie. As eksperimentele sielkundige is hy gefokus op die interaksie tussen die brein en taalontwikkeling, soos die vermoë om beelde te skep en dit later te herken. Pinker meen dat die verskynsel van taal hoofsaaklik ontstaan het as gevolg van menslike evolusie.


Willard Mitt Romney [ˈɹɑːmnɪ] (* 12 Maart 1947 in Detroit, Michigan) is 'n Amerikaanse sakeman, politikus en voormalige goewerneur van die deelstaat Massachusetts. Ná 'n korrupsieskandaal is Mitt Romney in 1999 as nuwe president en hoof uitvoerende beampte van Salt Lake Organizing Committee (SLOC) benoem, die komitee wat die Olimpiese Winterspele van 2002 in Salt Lake City beplan en georganiseer het. Romney was een van die Republikeinse Party se kandidate vir die presidensiële verkiesing in 2008 en is in 2012 amptelik as kandidaat vir die presidentsverkiesing van daardie jaar genomineer. Romney, wat by die gematigde vleuel van die Republikeinse Party gereken word, was die eerste lid van die Kerk van Jesus Christus van die Heiliges van die Laaste Dae (Mormone) wat vir die amp van president gestaan het. Hy is op 6 November 2012 deur die Demokraat Barack Obama verslaan. In die laat 1960's het Mitt Romney sendingwerk in Frankryk gedoen - 'n moeilike taak in 'n omgewing wat dikwels vyandelik gesind was teenoor die Kerk van Jesus Christus van Heiliges van die Laaste Dae, maar ook teen Amerikaners in die algemeen weens die Verenigde State se betrokkenheid by die Viëtnamoorlog.


Pfizer Inc.  is 'n Amerikaanse multinasionale farmaseutiese en biotegnologiese korporasie. Die korporasie se hoofkwartier is by 42ste Straat, Manhattan, New York stad. Die onderneming is genoem na sy medestigter, Charles Pfizer (1824-1906). Pfizer ontwikkel en vervaardig medisyne en entstowwe vir immunologie, onkologie, kardiologie, endokrinologie en neurologie. Die onderneming produseer bekende medisyne en produkte wat jaarliks meer as $1 miljard se inkomste genereer. In 2020 het 50% van die onderneming se inkomste uit die Verenigde State, 8% elk uit China en Japan en 36% uit ander lande gekom. Pfizer was 'n komponent van die Dow Jones Industrial Average se aandelemarkindeks van 2004 tot Augustus 2020. Die Pfizer korporasie is in 1849 deur Charles Pfizer en Charles F. Erhart gestig, twee neefs wat die vorige jaar uit Ludwigsburg, Duitsland, na die Verenigde State geëmigreer het. Die onderneming vervaardig chemiese middels en het sy hoofkwartier in Bartlettstraat in Williamsburgh, New York, waar hulle 'n antiparasitiese middel genaamd santonien vervaardig. Dit was 'n onmiddellike sukses, hoewel dit die produksie van sitroensuur was wat tot Pfizer se groei in die 1880's gelei het.


Fukushima Prefektuur Fukushima-prefektuur (福島県, Fukushima-ken?) is een van die 47 prefekture van Japan. Fukushima is die hoofstad en belangrikste stedelike gebied.


Genie (gebore 1957 is die skuilnaam van 'n Amerikaanse wilde kind wat die slagoffer van ernstige kindermishandeling, verwaarlosing en sosiale isolasie was. Haar omstandighede is prominent aangeteken in die annale van linguistiek en abnormale kindersielkunde. Toe sy sowat 20 maande oud was, het Genie se pa haar in 'n kamer begin toesluit. In dié tyd het hy haar byna altyd aan 'n kindertoilet vasgebind, of aan 'n wiegie sodat sy nie haar arms of bene kon beweeg nie. Hy het enigiemand verbied om iets met haar te doen te hê en sy het dus as kind geen stimulasie gekry nie. Sy was ook uiters ondervoed. Die omvang van haar isolasie het voorkom dat sy aan feitlik enige spraak blootgestel is en sy het dus nie as kind leer praat nie. Haar mishandeling het in November 1970, toe sy 13 jaar en 7 maande oud was, onder die aandag van Los Angeles se kinderwelsynowerhede gekom. Sielkundiges, linguiste en ander wetenskaplikes het aanvanklik groot aandag aan Genie se geval gegee. Linguiste het haar beskou as 'n geleentheid om verdere insig te kry in die prosesse wat die aanleer van 'n taal beheer en om die teorieë te toets wat kritieke tydperke indentifiseer waartydens mense taal moet verstaan en leer praat.


Ugyen Wangchuck (Dzongkha: ཨོ་རྒྱན་དབང་ཕྱུག, Wylie: o rgyan dbang phyug; 11 Junie 1862 – 26 Augustus 1926) was van 1907 tot 1926 die eerste koning van Bhoetan, of Druk Gyalpo ("Draakkoning"). In sy leeftyd het hy groot pogings aangewend om die land te verenig en die vertroue van sy volk te wen. Hy was die seun van die 10de penlop van Trongsa, Jigme Namgyel. Nadat Namgyel die 48ste Druk Desi geword het, het hy die 17-jarige Ugyen as die 23ste penlop van Paro aangestel. Ugyen was skaars 21 toe sy pa dood is en hy het hom daarna bewywer om die mag in die land onder hom te vestig. Hy het die monargie in 1907 gestig nadat hy deur ’n vergadering van geestelikes, amptenare en aristokratise families as koning gekies is. Teen daardie tyd was hy eintlik al 10 jaar lank die land se werklike leier. Bhoetan se eerste koning is in 1926 oorlede toe hy 64 was.


Vir die Kerk op Bloed in Jekaterinburg, sien Kerk op Bloed. Die Kerk van die Verlosser op Bloed (Russies: Храм Спаса на Крови, Chram Spasa na Krowi) is een van die belangrikste besienswaardighede in Sint Petersburg, Rusland. Dit word ook genoem die Kerk op Gestorte Bloed en die Katedraal van die Wederopstanding van Christus (Собор Воскресения Христова, Sobor Woskresenija Christowa), sy amptelike naam. Die bynaam verwys na die bloed van tsaar Aleksander II wat op 13 Maart [O.S. 1 Maart] 1881 daar gesterf het in ’n sluipmoordaanval. Die bou van die kerk het in 1883 begin onder Aleksander II se seun, tsaar Aleksander III, as ’n gedenkteken aan sy pa. Die bouwerk het stadig gevorder en is eers in 1907 tydens die bewind van tsaar Nikolaas II voltooi. Geld vir die bouwerk is geskenk deur die keiserlike familie en baie private skenkers. Die kerk is opsigtelik geleë aan die Gribojedof-kanaal. Terwyl tsaar Aleksander II langs die kanaal gery het, het ’n anargis ’n granaat na sy koets gegooi. Dit het ontplof en die tsaar, wat nie beseer is nie, het uitgeklim.


Ingrid Jonker (19 September 1933 – 19 Julie 1965) was 'n Afrikaanse skryfster en digteres. Belangstelling in Jonker se werke, en veral ook in haar kort en tragiese lewe, was ná haar dood veel groter as toe sy geleef het. Net drie digbundels van haar is ooit gepubliseer: Ontvlugting (1956), Rook en oker (1963), en Kantelson (postuum in 1966). Dit is veral die kort en suiwer liriese gedigte van verlange en verlatenheid in Rook en oker wat aan haar roem besorg het. In haar nadoodse Kantelson was dit 'n doodsverlange wat tot lesers gespreek het en daartoe gelei het dat bekende musici haar gedigte getoonset en opgeneem het. Sy het op 19 Julie 1965 selfmoord gepleeg deur in Drieankerbaai in Kaapstad in die see te loop. Ingrid Jonker, dogter van die skrywer en Nasionale Party politikus Abraham H. Jonker en Beatrice Cilliers, is op 19 September 1933 op ’n plaas naby Douglas, 'n dorp naby die hoofstad van die Noord-Kaapse provinsie, in die huis van haar oupa en ouma aan moederskant, Swart Fanie (Stephanus) Cilliers en Annie (Anna) Retief, gebore.


Vicenza (Italiaans: [viˈtʃɛntsa] luister (hulp·inligting), Venesiaans: Vicensa) is 'n stad in die noorde van Italië, geleë in die administratiewe gewes Veneto, sowat 200 km oos van Milaan, met 'n bevolking van 113 655 in 2012. Dit is 'n belangrike sentrum vir ekonomiese bedrywighede en een van die welvarendste nedersettings in Veneto en heel Italië. Die stad beskik oor baie besienswaardighede. Die historiese stadsentrum van Vicenza is in 1994 deur Unesco as wêrelderfenisgebied gelys en in 1996 is die gebied uitgebrei. Vicenza en die omliggende provinsie word verbind met die befaamde Renaissance-argitek Andrea Palladio wat met sy werk beslissende invloed op die boukuns van Europa en oorsese gebiede uitgeoefen het. In die verruklike landelike omgewing het villas en paleise ontstaan wat deur Palladio en ander boumeesters vir welvarende opdraggewers ontwerp is. Vicenza se boukuns het groot bewondering uitgelok by literêre en ander bekende persoonlikhede van dwarsoor die wêreld - onder wie die Argentynse skrywer Jorge Luis Borges wat deur die Teatro Olimpico oorweldig is.


Varke vorm die genus Sus wat aan die familie Suidae van die soogdier-orde Cetartiodactyla (ewehoewiges) behoort. Dit het almal gesplete hoewe en is nouverwant aan die pekari. Varke kom oorspronklik uit Eurasië en word saamgegroepeer onder die genus Sus binne die Suidae familie. Varke is veral bekend om hul vraatsug en onsindelikheid. Minder bekend is egter dat hulle besonder intelligente diere is. Die varkspesie (Sus scrofa) is ongeveer 5 000 tot 7 000 jaar gelede deur die mens makgemaak. Mak varke is veediere en 'n belangrike bron van voedsel in die wêreld. Varkvleis is tewens die mees verbruikte vleis ter wêreld, en verteenwoordig sowat 45% van die wêreldwye vleismark. Ander byprodukte wat uit varkweefsel verkry word sluit in leerprodukte, gom, porselein en 'n verskeidenheid dierevetprodukte. Varke se belang in biomediese navorsing en behandelings het ook onlangs toegeneem. Varke se lang en noue betrokkenheid by die mens het ook 'n diep spoor gelaat by menslike kultuur, veral in kunswerke en gesegdes. Varke is omnivore met 44 tande, insluitende hul krom slagtande, wat by die beer opvallend is en voortdurend groei, maar nié by die sog nie.


Rohina Malik is 'n Amerikaanse dramaturg en aktrise. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die taal. Vir die etniese groep, sien Tibettane. Tibettaans (ལྷ་སའི་སྐད་ lha-sa'i skad) is 'n Tibeto-Birmaanse taal wat deur sowat 1,2 miljoen mense in Tibet (Volksrepubliek China), Bhoetan, Nepal en Indië gepraat word. Tibettaans is die amptelike taal van die outonome gewes Tibet en is verwant aan Dzongkha, die amptelike taal van Bhoetan. Tibettaans word in die Tibettaanse skrif geskryf, 'n Brahmi-skrif uit die Indiese skriffamilie. Vir die transliterasie van die Tibettaanse skrif word oorwegend die Wylie-transliterasie gebruik. "Ethnologue: Languages of the World, Seventeenth edition, Tibetan, Central" (in Engels). Ethnologue. Geargiveer vanaf die oorspronklike op 26 Mei 2020. Besoek op 7 Oktober 2015. Wikimedia Commons het meer media in die kategorie Tibettaans. Sien gerus Wikipedia se uitgawe in Tibettaans


Lauren Bacall, die skuilnaam van Betty Joan Perske (16 September 1924 – 12 Augustus 2014), was 'n Amerikaanse model en aktrise. Bacall was reeds in die jare veertig 'n mode-ikoon en was tot haar dood in die filmwese betrokke gewees. Sy was met Humphrey Bogart getroud en het in 'n paar rolprente saam met hom verskyn. Bacall is veral bekend as die "leidende dame" in verskeie misdaad-dramas. In die genre verskyn sy in rolprente soos The Big Sleep (1946) en Dark Passage (1947). Sy het as komediant in How to Marry a Millionaire (1953) en Designing Woman (1957) opgetree. In 2005 sluit sy haar loopbaan af met 'n klein rol in Manderlay, 'n film van Lars von Trier. In 1999 is Bacall deur die American Film Institute as een van die 25 grootste vroulike sterre van alle tye bekroon. Sy is op 12 Augustus 2014 aan 'n ernstige beroerte by haar huis in New York Stad oorlede. HAT Taal-en-feitegids, Pearson, Desember 2013, ISBN 978-1-77578-243-8 (nl) Aktrise Lauren Bacall oorlede Wikimedia Commons het meer media in die kategorie Lauren Bacall.


Puyi (1906 – 1967) was die laaste keiser van die Qing-dinastie en dus ook van China. Hy is aan die einde van 1908 tot keiser gekroon – nog nie eens 'n volle drie jaar oud nie – en het onder die naam Xuantong regeer tot sy abdikasie op 12 Februarie 1912. Hy is daarna op 'n keer weer tot keiser uitgeroep, maar het die troon minder as twee weke lank beset, naamlik van 1 tot 12 Julie 1917. In 1934 word hy deur die Japanners as keiser Kangde oor die vasalstaat Mantsjoekwo (ook Mantsjoerye) aangestel, en hy "regeer" tot die einde van die Tweede Chinees-Japannese Oorlog in 1945. Hy is egter weinig meer as 'n willose handpop van die Japanners. Hierna volg ’n tyd waarin hy as gevangene totale vernedering ervaar totdat hy uiteindelik amnestie ontvang en as gewone man sy eie potjie moet krap. Hy het in 'n dieretuin gewerk, maar moes op 'n keer ook die strate vee. Hy is in 1967 weens natuurlike oorsake oorlede. Aisin-Gioro 'Henry' Puyi (Sjinees: 愛新覺羅•溥儀 / 爱新觉罗•溥仪 , Aìxīnjuéluó Pǔyí) is op 7 Februarie 1906 in Beijing gebore.


Die groeihormoon, of somatotropien, is ’n hormoon wat groei in die liggaam van ’n mens, dier of plant stimuleer. Die menslike groeihormoon (afgekort as hGH of HGH, vir humane groeihormoon) het ’n direkte werking op selle in weefsel, maar beïnvloed net sekere soorte selle. Een van die funksies van die hormoon is die vervaardiging van insuliengelykende groeifaktor, oftewel IGF-1. Die groeihormoon word nie gelykmatig vervaardig nie, maar in kort pieke. Dit vind plaas by liggaamsbewegings, stres en ná sowat twee uur slaap. In die geval van ’n tekort aan groeihormoon is daar sprake van ’n groeihormoongebrek. As te veel groeihormoon vervaardig word, kan gigantisme of (ná puberteit) akromegalie voorkom. Deurdat ’n mens se hande, voete en kake ná puberteit volgroei is, word dié siekte gekenmerk deur ’n toename in die grootte van hande en voete of ’n buitengewone groei van die kake. Hierdie artikel is in sy geheel of gedeeltelik uit die Nederlandse Wikipedia vertaal. Hierdie artikel is ’n saadjie. Voel vry om Wikipedia te help deur dit uit te brei.


John McIntire (27 Junie 1907 – 30 Januarie 1991) was 'n Amerikaanse akteur. Hy was bekend vir sy rolle in die rolprente Winchester '73 (1950), Psycho (1960), The Rescuers (1977), en Turner & Hooch (1989). 1950: Winchester '73 1950: Saddle Tramp 1951: Under the Gun 1951: Westward the Women 1952: Horizons West 1952: Sally and Saint Anne 1952: The World in His Arms 1953: The Lawless Breed 1953: The Mississippi Gambler 1953: The President's Lady 1953: War Arrow 1954: Apache 1954: The Far Country 1955: The Phenix City Story 1955: Stranger on Horseback 1956: Backlash 1956: I've Lived Before 1956: World in My Corner 1957: The Mark of the Hawk 1959: The Gunfight at Dodge City 1960: Psycho 1960: Seven Ways from Sundown 1967: Rough Night in Jericho 1974: Herbie Rides Again 1977: The Rescuers 1982: Honkytonk Man 1989: Turner & Hooch 1957: Wagon Train 1958: Naked City 1961: The Americans 1962: The Virginian 1971: Longstreet 1979: Shirley 1979: Young Maverick 1971: The Boy from Dead Man's Bayou 1973: Linda 1976: The New Daughters of Joshua Cabe 1983: Lone Star John McIntire in die Internet-rolprentdatabasis


Noag se ark (Hebreeus: תיבת נח; Bybelse Hebreeus: Tevat Noaḥ) was volgens die Bybelse boek Genesis 'n groot skip wat Noag vir sy gesin en 'n paar van elke dier op aarde gebou het om die sondvloed wat die ganse wêreld oorstroom het, te oorleef. Daar was agt mense op die ark: Noag, sy vrou en hulle drie seuns en skoondogters. Volgens Genesis het God Noag 'n bevel met instruksies gegee om die ark te bou. Sewe dae voor die vloed het God Noag beveel om die ark saam met sy gesin en diere te betree. Die verhaal beskryf verder dat die ark die vloed weerstaan het, en uiteindelik soos die waters weggesyfer het, het dit tot rus gekom op die berg Ararat. Die storie word herhaal, met variases, in die Koran, waar die ark verskyn as Safina Nuh (Arabies: سفينة نوح "Noag se boot"). Die Genesis vloedverhaal is soortgelyk aan verskeie vloedmites van 'n verskeidenheid kulture.


Kunsmatige intelligensie (KI) is die intelligensie wat 'n masjien of sagteware tentoonstel. Dit is 'n akademiese studieveld wat poog om menslike intelligensie kunsmatig te skep. KI-navorsers en -handboeke definieer dit as "die studie en ontwerp van intelligente agente", waar 'n intelligente agent 'n stelsel is wat sy omgewing waarneem en aksies neem wat sy kanse op sukses vergroot. John McCarthy, wat die term in 1955 geskep het, definieer dit as "die wetenskap van die skep van intelligente masjiene".Meer in detail, definieer Andreas Kaplan en Michael Haenlein kunsmatige intelligensie as "die vermoë van 'n stelsel om eksterne data korrek te interpreteer, om uit hierdie data te leer en om hierdie lesse te gebruik om spesifieke doelstellings en take te bereik deur buigsame aanpassing." KI-navorsing is hoogs tegnies en gespesialiseerd, en is diep in onderafdelings verdeel, wat dikwels nie met mekaar kommunikeer nie. In sommige gevalle kan die verdeeldheid aan sosiale en kulturele faktore toegeskryf word, soos werk wat by 'n bepaalde instelling of deur individuele navorsers gedoen word. KI-navorsing word ook deur verskeie tegniese kwessies geraak.


Geena Davis (gebore 21 Januarie 1956) is 'n Amerikaanse aktrise en vervaardiger. Sy is bekend vir haar rolle in die rolprente The Fly (1986), Thelma & Louise (1991), The Long Kiss Goodnight (1996), en Stuart Little (1999). 1986: The Fly 1988: The Accidental Tourist 1988: Beetlejuice 1988: Earth Girls Are Easy 1990: Quick Change 1991: Thelma & Louise 1992: Hero 1992: A League of Their Own 1994: Angie 1994: Speechless 1995: Cutthroat Island 1996: The Long Kiss Goodnight 1999: Stuart Little 2002: Stuart Little 2 2009: Accidents Happen 2014: Makers: Women in Hollywood 2014: Girl from God's Country 2017: Marjorie Prime 1983: Buffalo Bill 1985: Sara 1993: Electric Circus 2000: The Geena Davis Show 2005: Commander in Chief 2011: Women, War & Peace 2013: Costas at the Movies 2016: The Exorcist 1985: Day to Day Affairs 1991: The Annual Artists Rights Foundation Gala 1999: Stuart Little: Making It Big 2009: Exit 19 2013: Untitled Bounty Hunter Project 1987: Pet Shop Boys: It's a Sin 1992: Madonna: This Used to Be My Playground 1996: Fairy Tales on Ice: Alice Through the Looking Glass 2002: Thelma & Louise: The Last Journey 2004: It's Like Life 2005: Stuart Little 3: Call of the Wild 2014: MGM 90th Anniversary: The Lion Roars Geena Davis in die Internet-rolprentdatabasis


Honorius I was die 70ste pous van die Rooms-Katolieke Kerk. Pous Honorius I is (volgens die Liber Pontificalis) gebore in Kampanië en was die seun van die konsul Petronius. Op 27 Oktober 625 volg hy Pous Bonifatius V op en regeer tot sy dood op 12 Oktober 638. Hy word opgevolg deur Pous Severinus. Die naam ‘Honorius’ beteken 'eerbaar'. Pous Honorius I is bekend vir sy aktiewe bouwerk in Rome. Hy rekonstrueer die Akwaduk van Trajanus en herstel die dak van die Sint Pieterskerk. Hy het baie heidense geboue laat ombou tot christelike kerke. Die pous het veral die sending na Engeland aangemoedig, in besonder na Wessex. Hy het ook daarin geslaag om die Ierse Paasfees in lyn te bring met die res van die Kerk. Pous Honorius I is deur Pous Agatho tydens die derde konsilie van Konstantinopel in 680 (meer as 40 jaar na sy dood) veroordeel weens sy siening oor die Monofisiete. Die anatema (banvloek) noem die pous by name saam met die belangrikste Monofisiete.


Heinrich Bullinger (* 18 Julie 1504 in Bremgarten, kanton Aargau; † 17 September 1575 in Zürich) was 'n Switserse kerkhervormer en het 44 jaar lank as antistes (kerkleier) van die Gereformeerde Kerk in Zürich gefungeer. Bullinger was een van die leidende 16de eeuse Protestantse teoloë wat sy geloofsoortuiging sonder kompromie geleef het. So het hy teenoor die wêreldrike Raad van die Stad Zürich steeds die reg van predikante verdedig om enige politieke saak vanuit die geloofstandpunt te beoordeel. Ethelbert William Bullinger (1837-1913), 'n leidende teoloog van Amerikaanse Anglikaanse Protestantisme en redakteur van die Companion Bible, is 'n regstreekse nakomeling van Heinrich Bullinger. Pfister, Rudolf, "Bullinger, Heinrich" in: Neue Deutsche Biographie 3 (1957), bl. 12 (aanlyn-uitgawe); URL: www.deutsche-biographie.de: Bullinger, Johann Heinrich Christian Classics Ethereal Library: E.W. Bullinger, Anglican ultra-dispensationalist theologian. Besoek op 22 Augustus 2020


Taliban (Pasjtoe: طالبان) is die meervoud van talib, wat student (van teologie) beteken. Dit is die aanduiding van 'n islamitiese guerrillabeweging in Afganistan en Pakistan. In beide lande beheer die Taliban groot bevolkingsgebiede. In Afganistan het die Taliban vir 'n tyd lank die mag in Kaboel en oor die grootste deel van die land besit, waartydens 'n emiraat uitgeroep is. Die Taliban is in 1994 in die suide van Afganistan gevorm en is deur Pakistan en Saoedi-Arabië ondersteun. Ten tye van hul bewind is ekstreme Islamitiese wette, selfs meer ekstremisties as in die res van die Moslem-wêreld, instel. Baie van die kritiek teen hulle het vanaf Moslem-geledere gekom. Diewe se hande is byvoorbeeld afgekap sodat hulle nie weer kon steel nie. Ander misdadigers is vinnig en sonder 'n billike verhoor tereggestel. Mense wat geweier het om die wet te volg, is as nie-Moslems en vyande beskou. Mans moes vyf keer per dag 'n moskee besoek om te bid (nie-Moslems in Afganistan was nie hiertoe verplig nie). Die Taliban het ook mettertyd dwarsoor die wêreld vir hul uiters slegte behandeling van vroue berug geword.


Margaret Cho (gebore 5 Desember 1968) is 'n Amerikaanse komediant, aktrise, skryfster, sangeres, en modeontwerpster. Cho is in 'n Koreaanse familie in San Francisco, Kalifornië gebore. I'm the One That I Want (2000) Notorious C.H.O. (2002) Revolution (2003) State of Emergency (2004) Assassin (2005) True Colors (2007) Beautiful (2008) True Colors (2008) Cho Dependent (2010) Mother!


Dagmara Domińczyk (gebore 17 Julie 1976) is 'n Amerikaanse aktrise. Sy is bekend vir haar rolle in die rolprente Rock Star (2001), The Count of Monte Cristo (2002), en They (2002), en in die televisiereeks Person of Interest (2011). 2001: Rock Star 2002: The Count of Monte Cristo 2002: They 2006: Mentor 2007: Prisoner 2010: Helena from the Wedding 2011: Higher Ground 2013: The Immigrant 2014: Let's Kill Ward's Wife 2016: A Woman, a Part 2018: Abe My Love Affair with Marriage 2011: Person of Interest 2004: The Five People You Meet in Heaven 2005: Hitched 2002: The Count of Monte Cristo: An Epic Reborn Dagmara Domińczyk in die Internet-rolprentdatabasis


Ь (kleinletter: ь) of jerj is ’n letter van die Cyrilliese alfabet en moenie met die letter Ъ of die Latynse kleinletter-b verwar word nie. Dit word ook die "sagte teken" genoem (Russies: мягкий знак, mjachki znak; Oekraïens: м’який знак, mjaki znak; Belarussies: мяккі знак, mjakki znak). In die ou Cyrilliese alfabet was die letter se naam jerj (ѥрь). Die letter het geen klankwaarde nie, maar dui aan dat die voorafgaande konsonant gepalataliseer word. In Serwies en Masedonies word dit nie meer gebruik nie; palatalisasie word aangedui met die letters љ (л + ь) en њ (н + ь). Russiese woorde wat op ’n "sagte teken" eindig, kan manlik of vroulik (maar nie onsydig nie) wees; dis die enigste woorde waarvan die taalkundige geslag nie deur die laaste letter van ’n woord aangedui word nie.


Die swastika, 卐 of 卍, is 'n simbool wat vandag in die Weste hoofsaaklik bekend is vanweë die gebruik daarvan deur die Naziparty. Dit is 'n antieke godsdiensikoon in verskeie Eurasiese kulture. Dit word gebruik as 'n simbool van goddelikheid en spiritualiteit in Indiese gelowe, insluitende Hindoeïsme, Boeddhisme en Djainisme. Die simbool is gewoonlik in die vorm van 'n kruis, waarvan die arms ewe lank is en reghoekig op mekaar lê. Elke arm is in die middel teen 'n reghoek gebuig. In die Westerse wêreld was dit tot in die 1930's 'n simbool van gunstigheid en goeie geluk. Toe het die Duitse Naziparty 'n kloksgewyse vorm daarvan as embleem van die Ariese ras begin gebruik. Weens die Tweede Wêreldoorlog en die Holocaust verbind die Weste dit nou steeds met nazisme en antisemitisme. Dit word nou beskou as simbool van wit heerskappy of bloot boosheid. As gevolg daarvan is die gebruik van die swastika in sommige lande, insluitende Duitsland, verbode. Dit bly egter 'n simbool van goeie geluk en vooruitgang in Hindoeïstiese, Boeddhistiese en Djainistiese lande soos Nepal, Indië, Mongolië, Sri Lanka, China en Japan.


Die Nissan Leaf (ook uitgedruk as "LEAF" vir Leading, Environmentally friendly, Affordable, Family car) is 'n kompakte vyfdeur-luikrug elektriese motor vervaardig deur Nissan en bekendgestel in Japan en die Verenigde State van Amerika in Desember 2010. Volgens die Amerikaanse Environmental Protection Agency is die amptelike reikafstand van die 2013-model Leaf 121 km (75 myl) en hul gradeer die Leaf se gekombineerde brandstofverbruik op 115 myl per Amerikaanse gelling petrol (ekwivalent aan 2.0 L/100 km). Nissan Die 2013 Leaf het 'n reikafstand van 200 km (120 myl) op die nuwe Europese ritsiklus. Aflewerings aan kleinhandelkliënte het in die Verenigde State en Japan in Desember 2010 begin, gevolg deur verskeie Europese lande en Kanada in 2011, en sedert Augustus 2014 is dit in 35 lande beskikbaar. Die Leaf is die wêreld se besverkoper, snelwegbruikbare, ten volle elektriese motor ooit, met wêreldwye verkope van meer as 150 000 eenhede teen November 2014. Die voorste markte is die Verenigde State van Amerika, met meer as 69 200 eenhede, gevolg deur Japan met sowat 47 400 eenhede en Europa met meer as 32 300 teen November 2014.


Edward Fox (gebore 13 April 1937) is 'n Engelse akteur en vervaardiger. Hy is bekend vir sy rolle in die rolprente The Day of the Jackal (1973), A Bridge Too Far (1977), Gandhi (1982), en Never Say Never Again (1983). 1973: The Day of the Jackal 1973: A Doll's House 1975: Galileo 1977: A Bridge Too Far 1977: The Duellists 1977: Soldier of Orange 1977: The Squeeze 1978: The Cat and the Canary 1978: Force 10 from Navarone 1982: Gandhi 1983: Never Say Never Again 1983: The Dresser 1984: The Bounty 1985: The Shooting Party 1985: Wild Geese II 1989: Return from the River Kwai 1991: Robin Hood 1994: Sherwood's Travels 1995: A Month by the Lake 1997: Prince Valiant 1999: Mkomazi: Return of the Rhino 2013: The Audience 2018: An Ideal Husband 1966: Five More 1968: The Portrait of a Lady 1977: Romance 2000: Finals 1974: Dr. Watson and the Darkwater Hall Mystery 1984: The Making of 'The Bounty' 1987: A Hazard of Hearts 1991: The Crucifer of Blood 1996: September 1997: Forbidden Territory: Stanley's Search for Livingstone 2001: The Secret Life of Ghosts and Werewolves 2006: Welcome to World War One Edward Fox in die Internet-rolprentdatabasis


Gregorius IV was die 101ste pous van die Rooms-Katolieke Kerk. Pous Gregorius IV is in Rome gebore, die seun van Johannes. Op 20 September 827 volg hy Pous Valentinus op en regeer tot sy dood op 11 Januarie 844. Hy word opgevolg deur Pous Sergius II. Die naam ‘Gregorius’ beteken 'wagter'. Voor sy verkiesing was Gregorius kardinaal van die Sint Markus basiliek. Pous Gregorius IV het in Desember 827 na sy verkiesing die opperheerskappy van die Frankiese keiser Lodewyk die Vrome onomwonde erken. Die pouslike afhanklikheid van die keiser van die Heilige Romeinse Ryk het egter begin verbrokkel deur die stryery tussen Lodewyk se drie seuns uit sy eerste huwelik Lotarius I, Pepyn van Akwitanië en Lodewyk die Duitser. Toe die seuns teen hulle pa rebelleer het omdat hy 'n deel van hulle gebied aan sy vierde seun uit sy tweede huwelik (met die ambisieuse Judith van Beiere), Karel die Kale gegee het, het Gregorius Lotarius gesteun, in die hoop dat dit vrede sou bevorder, maar dit het die Frankiese biskoppe gepla. Gregorius het egter aangedring op die oppergesag van die opvolger van Petrus.


'n Gedrukte stroombaan word gebruik vir die montering van elektroniese komponente. Dit dien as 'n basis waarop elektroniese komponente gemonteer word, en huisves ook die elektriese verbinding tussen die komponente. Frank J. Sprague het in 1904 reeds 'n idee gehad om 'n gedrukte stroombaan te ontwikkel om punt-tot-punt bedrading te vervang. As vakleerling het Sprague die idee met sy mentor, Thomas Edison bespreek, en hulle het besluit om te eksperimenteer met die silwerreduseringsmetode, wat gebruik word in die vervaardiging van spieëls, asook met die druk van grafietpasta op papier. Op 2 Maart 1925 het Charles Ducas die eerste gedrukte stroombaan in die VSA gepatenteer. Sy patent was gebaseer op die montering van metaalgeleiers op isoleermateriaal, om die vervaardiging van elektriese toestelle te vereenvoudig. Ducas het 'n stensil gebruik om repies van geleidende pasta op 'n isoleermateriaal mee af te druk. Na die verwydering van die stensil was 'n elektrolitiese metaalafsettingsmetode gebruik om die repies van geleidende pasta mee te versterk. Hierdie ontwikkeling het die vervaardiging van elektriese toestelle aansienlik vereenvoudig. Die grootste deurbraak in die ontwikkeling van die moderne gedrukte stroombaan was egter in die 1940's deur Paul Eisler.


Magahi of Magadhi (मगही/मागधीমগহী/মাগধীମଗହୀ/ମାଗଧୀ) is 'n Indo-Ariese taal wat deur sowat 20,7 miljoen mense in die Indiese deelstate Bihar, Jharkhand en Wes-Bengale gebesig word. Magadhi Prakrit was die voorsaat van Magadhi, waarvan laasgenoemde se naam afgelei is. Magahi beskik oor 'n ryk en ou tradisie aan volksliedjies en verhale. Dit word in nege distrikte van die deelstaat Bihar (Gaya, Patna, Jehanabad, Aurangabad, Nalanda, Sheikhpura, Nawada, Lakhisarai en Arwal), sewe distrikte van Jharkhand (Hazaribag, Chatra, Koderma, Jamtara, Bokaro, Dhanbad en Giridih) en in die Wes-Bengaalse distrik Malda. Magahi was glo Siddhartha Gautama se moedertaal. Alhoewel die aantal mense wat Magahi besig, groot is, word dié taal in die grondwet van Indië nie erken nie. In Bihar word Hindi as onderwys- en amptelike taal gebruik. Vir die 1961-sensus was Magahi as Hindi geklassifiseer. Magahi behoort tot die Bihari-tale, d.w.s. tale wat nou verwant is aan Hindi en soms as dialekte van dié taal beskou word. Die Bihari-tale vorm 'n dialekkontinuum wat 'n presiese afbakening van enkele tale moeilik maak.


Tamatiesous (of ketchup) is 'n tafelsous. Tradisioneel het daar verskillende ketchup-resepte bestaan vir souse gemaak van sampioene, oesters, mossels of okkerneute maar in moderne tye beteken die term ketchup sonder uitsondering tamatiesous. Dit is 'n soet-suur sous, tipies gemaak van tamaties, asyn, 'n versoeter, en verskillende geurmiddels en speserye. Die soetheid is in die meeste gevalle suiker, of, meer spesifiek in die Verenigde State van Amerika, hoë fruktose mieliestroop. Geurmiddels kan wissel volgens die resep, maar gewoonlik sluit dit uie, wonderpeper, naeltjies, kaneel, knoffel, en soms seldery in. Tamatiesous word as 'n kondiment genuttig by verskeie geregte wat warm bedien word, insluitende slaptjips, hamburgers, toebroodjies, worsbroodjies, omgeroerde eiers en selfs braaivleis. Ketchup word soms ook gebruik as 'n basis of bestanddeel vir ander souse. Smith, Andrew F. (1996). Pure Ketchup: A History of America's National Condiment, with Recipes. Univ of South Carolina Press. p. 17. ISBN 978-1-57003-139-7. Besoek op 1 Oktober 2013. "Ketchup: A Saucy History". history.com (in Engels).


Kimberly Brooks (gebore 29 Julie 19) is 'n Amerikaanse aktrise. Kimberly Brooks in die Internet-rolprentdatabasis


James Leonard Brierley Smith, (26 Oktober 1897 – 7 Januarie 1968), meer bekend J.L.B. Smith, was 'n Suid-Afrikaanse igtioloog, organiese skeikundige en professor. Hy het bekend geword toe hy die selakant geïdentifiseer het. Daar is vroeër geglo dat die Selakant reeds uitgesterf het. Hy het verskeie publikasies die lig laat sien waarvan SMITHS' SEA FISHES die bekendste is. Smith verwerf 'n meesters in chemie aan die Universiteit Stellenbosch en 'n doktoraal in filosofie aan die Universiteit van Cambridge. Met sy terugkeer na Suid-Afrika doseer hy aan die Rhodes-universiteit in Grahamstad in die Oos-Kaap. Sy belangstelling in igtiologie ontstaan tydens ‘n strandvakansie, waar hy as gevolg van swak gesondheid ontspan het. In 1938 hoor Smith dat Marjorie Courtenay-Latimer ‘n selakant gevind het. Hy ondersoek die vis in Februarie 1939, waarna hy dit identifiseer. Die vis is na die ontdekker daarvan vernoem, Latimeria. Smith het saam met sy vrou aan die boek Sea Fishes of South Africa (1949) gewerk, waarna verskeie ander titels tot in 1968 verskyn het. In 1968 pleeg Smith na 'n lang tydperk van siekte selfmoord deur sianied te neem.


Dnipro (Oekraïens: Дніпро, Russies: Днепр) is die derde grootste stad in Oekraïne, met 'n bevolking van naastenby een miljoen in 2015. Die stad dien as die administratiewe setel van die Dnipro-oblast. Oorspronklik is die stad Dnipropetrofsk genoem. In 2015 het die Oekraïense parlement besluit om honderde plekname met betrekking tot die Sowjet-tydperk en Sowjet-Russiese kommuniste, wat by massamoorde in Oekraïne betrokke was, te wysig. Ukraine Today, 19 May 2016: Dnipropetrovsk renamed as Dnipro. Besoek op 19 Mei 2016 Hierdie artikel is ’n saadjie. Voel vry om Wikipedia te help deur dit uit te brei.


Bárðarbunga (IFA: ˈpaurðarˌpuŋka, luister (hulp·inligting)) is 'n stratovulkaan onder Ysland se grootste gletser, Vatnajökull in die Nasionale Park Vatnajökull. Dit is die tweede hoogste berg in Ysland (2 009 m bo die seevlak) en deel van 'n vulkaanstelsel wat sowat 200 km lank en 25 km breed is. Bárðarbunga is 'n subglasiale stratovulkaan onder die yskap van die Vatnajökull-gletser in die Nasionale Park Vatnajökull. Dit is tot 2 009 m hoog bo die seevlak en is dus die tweede hoogste berg in Ysland, sowat 101 m laer as Hvannadalshnjúkur. Die kaldera is sowat 80 km2, tot 10 km breed en sowat 700 m diep. Die rand is tot 1 850 m hoog, maar die basis is gemiddeld omtrent 1 100 m. Die vulkaan is tot 850 m diep met ys bedek, en dit verberg die gletsergevulde krater. Die verwante vulkaanstelsel en sy geassosieerde skeurstelsel is sowat 190 km lank en 25 km breed. Bárðarbunga was 'n redelik onbekende vulkaan in Ysland vanweë sy verre ligging en ongereelde uitbarstings omtrent elke 50 jaar, maar onlangse studies het aangetoon dat baie van die puinlae wat oorspronklik geglo is van ander vulkane af kom, eintlik deur Bárðarbunga uitgewerp is.


American Airlines is 'n groot Amerikaanse lugredery met sy hoofkwartier in Fort Worth, Texas. Dit bedryf 'n uitgebreide internasionale en plaaslike netwerk, met vlugte tussen Noord-Amerika, die Karibiese Eilande, Suid-Amerika, Europa en Asië. Die roete netwerk rondom vyf "hoeksteen"-spille in Dallas/Fort Worth, New York, Los Angeles, Miami en Chicago. Sy primêre onderhoudsbasis is geleë op Tulsa Internasionale Lughawe (TUL). American Airlines is deel van die Oneworld Alliansie en koördineer tariewe, dienste en skedulering met British Airways, Finnair en Iberia in die Atlantiese mark en Japan Airlines en Qantas in die Stille Oseaanmark. Envoy, SkyWest Airlines en ExpressJet Airlines bedryf plaaslike vlugte vir American Airlines onder die American Eagle-merk "American Air signs deal to contract out some flying to SkyWest". The Associated (in Engels). Yahoo! News. 12 September 2012. Geargiveer vanaf die oorspronklike op 27 Maart 2019. Besoek op 3 Oktober 2012.


Shiri Appleby (gebore 7 Desember 1978) is 'n Amerikaanse aktrise, regisseuse, en vervaardiger. Sy is bekend vir haar rolle in die rolprente The Thirteenth Floor (1999) en Charlie Wilson's War (2007), en in die televisiereekse Roswell (1999) en UnREAL (2015). 1999: The Thirteenth Floor 2002: A Time for Dancing 2002: Swimfan 2003: The Skin Horse 2005: Havoc 2005: When Do We Eat? 2006: I-See-You.Com 2007: Charlie Wilson's War 2007: The Killing Floor 2015: The Devil's Candy 1991: Sunday Dinner 1997: Emergency Vets 1999: Roswell 2010: Life Unexpected 2012: Dating Rules from My Future Self 2015: UnREAL 2016: Btwn2Flrs 2016: I Like You Just the Way I Am 1986: Mystery Magical Special 1992: Perfect Family 2004: Darklight 2005: Everything You Want 2005: Pizza My Heart 2005: 1/4life 2006: Thrill of the Kill 2008: To Love and Die 2009: Unstable 2013: Kristin's Christmas Past 2016: The 22nd Annual Critics' Choice Awards 2016: We're Live with Shiri Appleby and Constance Zimmer 2000: Bon Jovi: It's My Life 2002: Swimfan: The Girlfriend from Hell 2005: Behind the Scenes of Everything You Want? 2011: Good Morning Portland: The Making of Life Unexpected 2011: Lux, Cate, Baze, Ryan, & Math: The Casting of Life Unexpected Shiri Appleby in die Internet-rolprentdatabasis Shiri Appleby op Twitter Shiri Appleby op Facebook Shiri Appleby op Instagram


Die Los Angeles-klasduikboot is 'n klas van kernaangedrewe duikbote van die Amerikaanse Vloot en die klas waarvan die meeste gebou is deur die Vloot. Daar is altesaam 62 duikbote van die klas in diens gestel tussen 1976 en 1996. Die duikbote het VS$1,56 miljard elk gekos teen 2018-pryse. Hulle het 'n ontwerpleeftyd van 30 jaar. Die klas is ontwerp vir teenduikbootoorlogvoering en wel teen die Russiese duikbote wat die Amerikaanse gevegsgroepe geteiken het. Die eerste Los Angeles-klasduikbote se hooftaak was om die gevegsgroepe rondom die vliegdekskepe te beskerm. Die duikbote was vinnig en stil en het selfs nog stiller geword soos die duikbootontwikkeling gevorder het. Aanvanklik was hulle toegerus met Harpoon teenskipmissiele en Tomahawk-kruisermissiele maar nadat die Koue Oorlog tot 'n einde gekom het is dit vervang met Tomahawk-landaanvalsmissiele. Hulle het die militêre landmagte in die Balkan en die Persiese Golf ondersteun. Die 62 eenhede is in twee groepe uitgerol. Daar is aanvanklik 30 eenhede voltooi, almal met dieselfde ontwerp. Die duikbote was 110 m lank. Die tweede groep van 30 het oor verbeterde kernreaktors beskik met 12 vertikale buise vir die Tomahawk-kruisermissiele.


Koninklijke Luchtvaartmaatschappij (KLM) of internasionaal bekend as Royal Dutch Airlines is Nederland se grootste lugvaartmaatskappy en die oudste lugvaartmaatskappy ter wêreld. KLM se hooflughawe en spil is Schiphol. In Mei 2004 het die Franse lugdiens (Air France) die lugdiens oorgeneem deur middel van 'n ruil van aandele. Weens regsoorwegings bly die twee lugdienste eers aparte ondernemings, wat steeds hulle eie handelsmerke en veral die SkyTeam-alliansie insluit. KLM is op 7 Oktober 1919 gestig. Die eerste vlug was op 17 Mei 1920 van Croydon lughawe, Londen, na Amsterdam. In 1920 het KLM 440 passasiers en 20 ton vrag vervoer en in 1921 het hul eerste geskeduleerde vlugte begin. Toe die Duitsers op 10 Mei 1940 Nederland binneval, het KLM alle Europese aktiwiteite gestaak. Die hoofkantoor is verplaas na Willemstad, Curaçao en die aktiwiteite op die Amerikaanse kontinente het voortgegaan. Na die Tweede Wêreldoorlog was KLM die eerste lugredery om 'n geskeduleerde vlug tussen Europa en New York te begin. In 1950 verhoog die aantal passasiers wat KLM vervoer tot 356 069 en in November 1958 begin KLM die eerste poolroete, na Tokio.


Die 12de FIFA Sokker-Wêreldbekertoernooi (Spaans: Copa Mundial de Fútbol – España 82; Engels: FIFA World Cup) is vanaf 13 Junie tot 11 Julie 1982 in Spanje aangebied. Dit was die eerste Sokker-Wêreldbekertoernooi wat in Spanje aangebied is en die sewende in Europa. 24 nasionale sokkerspanne het aan die FIFA Sokker-Wêreldbekertoernooi in 1982 deelgeneem. Die spanne is in ses groepe verdeel, waarvan die twee beste spanne van elke groep na die tweede rondte deurgedring het. Die boonste spanne van die vier groepe het die halfeindrondte beslis. Italië wen die trofee nadat hulle Wes-Duitsland met 3–1 in die eindstryd klop en sodoende hulle derde wêreldbeker inpalm. Pole eindig in die derde en Frankryk in die vierde plek. Tydens die halfeindstryd tussen Wes-Duitsland en Frankryk is vir die eerste keer strafskoppe ingespan om 'n wedstryd te beslis; Wes-Duitsland het met 5–4 strafskoppe gewen en sodoende die eindstryd bereik. Die Suid-Afrikaanse nasionale sokkerspan het nie aan die toernooi deelgeneem nie omrede hulle nie 'n lid van FIFA was nie. Die nasionale sokkerspanne van Algerië, Honduras, Kameroen, Koeweit en Nieu-Seeland het vir die eerste keer aan 'n Sokker-Wêreldbekertoernooi deelgeneem.


Bahia (Portugees vir Baai) is een van die 26 state van Brasilië. Dit is die vierde grootste deelstaat ten opsigte van sy bevolking, en die vyfde grootste volgens oppervlakte. Die hoofstad en grootste stad, Salvador da Bahia, het 'n bevolking van 2 948 733 in 2008. Bahia is in die noordweste van die land geleë en word deur die deelstate Minas Gerais en Espírito Santo in die suide, Goiás en Tocantins in die weste, Sergipe, Alagoas, Pernambuco en Piauí in die noorde, en die Atlantiese Oseaan in die ooste begrens. Die hoofstad, Salvador da Bahia, is omtrent 53,8% Bruinmense, 16,7% Witmense, en 28,5% Swartmense. Bahia en Salvador het die meeste Swartmense, by bevolking en persent, in Brasilië. Salvador is ook die derde grootste stad in die land (na São Paulo en Rio de Janeiro). Die Portugees Pedro Álvares Cabral het Monte Pascoal ('Paasfeesberg) naby Itamaraju waargeneem en in 1500 in die huidige Porto Seguro aan die suidkus van Bahia geland en het die grondgebied vir Portugal geëis. In 1549 vestig Portugal die stad Salvador op 'n heuwel wat op Allerheilige-baai uitkyk.


Fedora (voorheen bekend as Fedora Core) is 'n RPM-gebaseerde Linux verspreiding wat deur die gemeenskapsondersteunde Fedora-projek ontwikkel is en deur Red Hat geborg word. Dit beoog om 'n volledige, veeldoelige bedryfstelsel te wees wat slegs vrye sagteware en oopbron sagteware bevat. Fedora is 'n ontwikkeling vanaf die oorspronklike Red Hat Linux-verspreiding en is bedoel om die gebruikersweergawes van Red Hat Linux te vervang. Fedora word ondersteun deur die breër ontwikkelaarsgemeenskap; hoewel baie van die ontwikkelaars in Red Hat se diens staan verskaf Red Hat nie amptelike gebruikersondersteuning vir die verspreiding nie. Nuwe weergawes van Fedora word elke ses tot agt maande vrygestel. Die Fedora-projek is laat in 2003 geskep toe die Red Hat hul Red Hat Linux ontwikkeling gestaak het. Red Hat het aanbeveel dat hul kommersiële gebruikers oorskakel na Red Hat Enterprise Linux (RHEL), wat tans Red Hat se enigste amptelik ondersteunde Linux-verspreiding is, terwyl Fedora voorsiening maak vir die meer informele gebruikers. RHEL vertak van hulle vrystellings vanaf Fedora weergawes wat party kritikuste laat beweer dat Fedora gebruikers dan in der waarheid beta-toetsers is vir RHEL.


Rebecca Broussard (gebore 3 Januarie 1963) is 'n Amerikaanse aktrise. Sy is bekend vir haar rolle in die rolprente Die Hard (1988), The Two Jakes (1990), en Mars Attacks! (1996). 1988: Die Hard 1990: The Two Jakes 1995: The Point of Betrayal 1996: Mars Attacks! 2000: Camera 1992: Blue Champagne Rebecca Broussard in die Internet-rolprentdatabasis


Die 14de FIFA Sokker-Wêreldbekertoernooi (Italiaans: Coppa del Mondo FIFA – Italia '90; Engels: FIFA World Cup) is vanaf 8 Junie tot 8 Julie 1990 in Italië aangebied. Dit was die tweede Sokker-Wêreldbekertoernooi wat in Italië aangebied is, ná die toernooi van 1934, en die agtste in Europa. Italië het die tweede land geword wat die toernooi vir 'n tweede keer gehuisves het, net ná Meksiko in 1986. 24 nasionale sokkerspanne het aan die FIFA Sokker-Wêreldbekertoernooi in 1990 deelgeneem. Die spanne is in ses groepe verdeel, waarvan die twee beste spanne van elke groep en die vier beste derde plek spanne na die agtste eindrondte deurgedring het. Wes-Duitsland wen die trofee nadat hulle Argentinië met 1–0 in die eindstryd klop en sodoende hulle derde wêreldbeker inpalm. Italië eindig in die derde en Engeland in die vierde plek. Die Suid-Afrikaanse nasionale sokkerspan het nie aan die toernooi deelgeneem nie omrede hulle nie 'n lid van FIFA was nie. Die nasionale sokkerspanne van Costa Rica, die Republiek Ierland en die Verenigde Arabiese Emirate het vir die eerste keer aan 'n Sokker-Wêreldbekertoernooi deelgeneem.


Die 13de FIFA Sokker-Wêreldbekertoernooi (Spaans: Copa Mundial de Fútbol – México '86; Engels: FIFA World Cup) is vanaf 31 Mei tot 29 Junie 1986 in Meksiko aangebied. Dit was die tweede Sokker-Wêreldbekertoernooi wat in Meksiko en Noord-Amerika gehou is, ná die toernooi van 1970. Meksiko het die eerste land geword wat die toernooi vir 'n tweede keer gehuisves het. Daarbenewens was dit die derde agtereenvolgende Sokker-Wêreldbekertoernooi wat in 'n Spaanstalige land beslis is, ná die toernooie van 1978 in Argentinië en 1982 in Spanje. 24 nasionale sokkerspanne het aan die FIFA Sokker-Wêreldbekertoernooi in 1986 deelgeneem. Die spanne is in ses groepe verdeel, waarvan die twee beste spanne van elke groep en die vier beste derde plek spanne na die agtste eindrondte deurgedring het. Argentinië wen die trofee nadat hulle Wes-Duitsland met 3–2 in die eindstryd klop en sodoende hulle tweede wêreldbeker inpalm. Diego Maradona is as die beste speler van die toernooi aangewys en word veral vir sy "hand van god" en "doel van die eeu" tydens die kwarteindrondte teen Engeland onthou;


Gloria Grahame (28 November 1923 – 5 Oktober 1981) was 'n Amerikaanse aktrise. Sy was bekend vir haar rolle in die rolprente It's a Wonderful Life (1946), In a Lonely Place (1950), The Bad and the Beautiful (1952), en The Big Heat (1953). 1944: Blonde Fever 1946: It's a Wonderful Life 1947: Crossfire 1947: Merton of the Movies 1949: Roughshod 1949: A Woman's Secret 1950: In a Lonely Place 1952: The Bad and the Beautiful 1952: Sudden Fear 1953: The Big Heat 1953: The Glass Wall 1953: Man on a Tightrope 1953: Prisoners of the Casbah 1954: The Good Die Young 1954: Human Desire 1954: Naked Alibi 1955: The Cobweb 1955: Not as a Stranger 1955: Oklahoma! 1956: The Man Who Never Was 1957: Ride Out for Revenge 1959: Odds Against Tomorrow 1971: Blood and Lace 1973: Tarot 1974: Mama's Dirty Girls 1976: Mansion of the Doomed 1971: Black Noon 1974: The Girl on the Late, Late Show 1978: The Dancing Princesses 1980: The Merry Wives of Windsor 1981: Mr. Griffin and Me 2010: Dome Project Gloria Grahame in die Internet-rolprentdatabasis


Lazar Moiseyevich Kaganowitsj (Russies: Ла́зарь Моисе́евич Кагано́вич; 22 November [O.S. 10 November] 1893 - 25 Julie 1991) was 'n Stalinistiese Sowjet-politikus en administrateur en een van die hoofgenote van Josef Stalin. Hy is bekend daarvoor dat hy Stalin help om die mag te bekom, vir sy rol in die organisering, beplanning en toesig oor die hongersnood in die Sowjet-Oekraïne, en vir sy harde behandeling en uitvoering van die beskou as bedreigings vir die regime van Stalin. Hy was projekbestuurder en het die oorspronklike ontwerpspan van die Moskou Metro gelei, en Moskou se Metro is tot 1955 na hom vernoem. By sy dood in 1991 was hy die laaste oorlewende Ou Bolsjewist. Die Sowjetunie self het hom slegs vyf maande oorleef voordat dit uiteindelik gedisintegreer het. Wikimedia Commons het meer media in die kategorie Lazar Kaganowitsj. Hierdie artikel is ’n saadjie. Voel vry om Wikipedia te help deur dit uit te brei.


Jamestown is geleë op die Jamestown-eiland in die staat Virginië in die Verenigde State van Amerika. Die dorp is gestig op 14 Mei 1607. Dit word algemeen beskou as die eerste permanente Engelse nedersetting in die Verenigde State van Amerika. Dit is gestig deur die Londense Kompanjie (wat later die Virginië Kompanjie geword het). Hierdie artikel is ’n saadjie. Voel vry om Wikipedia te help deur dit uit te brei.


29 Desember is die 363ste dag van die jaar in die Gregoriaanse kalender (364ste in skrikkeljare).


’n Geestesteuring of geestesversteuring, ook onder baie ander name bekend, van sielsiekte tot geestesongesteldheid, is ’n geestelike gedragspatroon of aandoening wat lei tot óf lyding óf ’n mindere vermoë om in die alledaagse lewe te funksioneer, en wat nie as "normaal" beskou word wat betref persoonlikheidsontwikkeling of sosiale aanvaarbaarheid nie. Geestesteurings word gewoonlik gedefinieer deur ’n kombinasie van hoe ’n persoon voel, optree, dink of dinge waarneem. Dit kan verbind word met sekere streke of funksies van die brein of die res van die senustelsel, gewoonlik in ’n sosiale konteks. Geestesteurings is een aspek van geestesgesondheid. Die wetenskaplike studie daarvan word psigopatologie genoem. Die oorsake van geestesteurings is uiteenlopend en in sommige gevalle onduidelik, en teorieë kan bevindinge van ’n verskeidenheid terreine insluit. Dienste word in psigiatriese hospitale of as deel van gemeenskapsdienste aangetref en ondersoeke word gedoen deur psigiaters, kliniese sielkundiges en kliniese maatskaplike werkers met die gebruik van verskeie metodes soos veral waarneming en ondervraging. Behandelings word verskaf deur verskeie professionele geestesgesondheidswerkers. Psigoterapie en medikasie is twee belangrike behandelingsopsies, asook maatskaplike ingryping, steun deur vriende en familie, en selfhelp.


Kilogram per kubieke meter is 'n SI-eenheid van digtheid – die massa in kilogram gedeel deur die volume in kubieke meter. Die amptelike afkorting is kg•m−3 of kg/m3. Hierdie artikel is ’n saadjie. Voel vry om Wikipedia te help deur dit uit te brei.


Getye is die styging en daling van seevlakke wat deur verskeie faktore soos die swaartekraginvloed van die son en maan veroorsaak word. Ander faktore wat dit beïnvloed, is die rotasie van die aarde, die afstand van die ewenaar af, die waterdiepte en die vorm van die landmassa. Die afnemende gety ná hoogwater word ook eb genoem en die toenemende gety ná laagwater is bekend as vloed. Wanneer die son en maan in een lyn lê en mekaar se aantrekkingskrag versterk, is hoogwater hoër as gewoonlik en laagwater laer; dan word van springgety gepraat. As hulle mekaar se aantrekkingskrag verswak, is hoogwater laer en laagwater hoër as gewoonlik; dit word dooigety genoem. Plekke kan daagliks enkel-, dubbel- of gemengde getye ondervind. Die waterstand word nie net deur getye bepaal nie, maar ook deur weersomstandighede soos lugdruk en wind. Getyverskynsels is ook nie tot oseane beperk nie, maar kan in enige stelsel voorkom waar ’n swaartekragveld in tyd en ruimte wisselings ondergaan. Die soliede deel van die aarde word byvoorbeeld ook deur getye beïnvloed, maar dit is nie so opmerklik as watergetye nie.


Die vlag van Skotland is die Sint Andreaskruis. Die rooi kruis het in die Middeleeue as ’n embleem van Skotland verskyn en is een van die vroegste embleme wat Skotland verteenwoordig het. Dit het die status van nasionale vlag van Skotland verwerf tydens die 16de eeu. Sint Andreas het die beskermheilige van Skotland geword in die 9de eeu, nadat Pikte en Skotte volgens legende ’n veldslag teen Angel-Sakse gewen het, nadat ’n wit Andreaskruis in die blou hemel verskyn het. Vlag van die Verenigde Koninkryk Vlag van Engeland (en) "The Saltire". The Court of the Lord Lyon. Geargiveer vanaf die oorspronklike op 25 April 2018. Besoek op 2 Oktober 2014. (en) Bartram, Graham (2001). "The Story of Scotland's Flags" (PDF). York, United Kingdom: Fédération internationale des associations vexillologiques: 167–172. Cite journal requires |journal= (hulp) Wikimedia Commons het meer media in die kategorie Vlae van Skotland. (en) "Flag of Scotland". Encyclopædia Britannica. Besoek op 21 Mei 2019. Hierdie artikel is ’n saadjie. Voel vry om Wikipedia te help deur dit uit te brei.


Hürrem Sultan (Ottomaanse Turks: خُرَّم سلطان, Ḫurrem Sulṭān; 1502 – 15 April 1558, ook bekend as Roxelana, Roxolana, Ruziac, Rosanna of Roxelane) was die gunsteling metgesel en later die hoofgade en wettige vrou van die Ottomaanse Sultan Süleyman die Manjifieke en die moeder van Şehzade Mehmed, Mihrimah Sultan, Şehzade Abdullah, Sultan Selim II, Şehzade Bayezid, en Şehzade Cihangir. Sy was een van die mees invloedryke vroue in die Ottomaanse geskiedenis en 'n prominente sowel as kontroversiële figuur tydens die era bekend as die Sultanaat van Vroue. Sy was die eerste "Haseki Sultan" (Hoofgade van die Sultan) en het daardeur mag en invloed binne die politiek van die Ottomaanse Ryk behaal. Sy het 'n aktiewe rol in sake van die Ryk gespeel. Hürrem Sultan was 'n boorling van Pools-Roethenië en was van Slawiese afkoms (onder andere aangehaal as "Pools" of "Rusyn"). Sy is gebore in die dorp van Rohatyn, 68 km Suid-Oos van Lwif, 'n groot stad van die Woiwodskap Roethenië in die Kroon van die Koninkryk van Pole (vandag in Wes-Oekraïne).


John Roche (6 Februarie 1893 – 10 November 1952) was 'n Amerikaanse akteur. Hy was bekend vir sy rolle in die rolprente A Lost Lady (1924), The Return of Peter Grimm (1926), The Awful Truth (1929), en The Donovan Affair (1929). 1922: The Good Provider 1923: Bag and Baggage 1924: A Lost Lady 1924: Her Marriage Vow 1924: Cornered 1924: The Tenth Woman 1925: Bobbed Hair 1925: A Broadway Butterfly 1925: Kiss Me Again 1925: The Love Hour 1925: Marry Me 1925: My Wife and I 1925: Recompense 1925: Scandal Proof 1926: The Return of Peter Grimm 1926: Don Juan 1926: The Man Upstairs 1926: Midnight Lovers 1926: The Truthful Sex 1928: Their Hour 1929: The Awful Truth 1929: The Donovan Affair 1929: The Dream Melody John Roche in die Internet-rolprentdatabasis


Die jaar 1668 was 'n skrikkeljaar wat volgens die Gregoriaanse kalender op 'n Sondag begin het. Dit was die 68ste jaar van die 17de eeu n.C. In teenstelling met gewone jare het die jaar 366 dae en 'n 29 Februarie gehad. 2 Mei – Die Verdrag van Aken word geteken en die stad Lille word by Frankryk ingelyf. 13 Februarie – Pietro Francesco Orsini (later Pous Benedictus XIII) neem die kloosternaam Vincenzo Maria Orsini aan. 9 Maart – Antonio Pignatelli (Later Pous Innocentius XII) word nuntius in Wene. 15 April – Pous Clemens IX verklaar Rose van Lima salig. Onbekend – Francois van der Stel, 'n seun van Simon van der Stel († onbekend) Onbekend – Adam Tas, 'n gemeenskapsleier in die Kaapkolonie († 1722) 12 Oktober – Zacharias Wagenaer, tweede kommandeur van die Kaap die Goeie Hoop (* 1614).


Oberbillig is 'n nedersetting in die distrik Trier-Saarburg in Rynland-Palts, Duitsland. Dit behoort tot die Verbandsgemeinde Konz, 'n samesluiting van nedersettings vir gemeenskaplike administrasie en munisipale dienslewering met setel in Konz. Oberbillig, 'n ou wynboudorpie, maar ook voorheen 'n vissers-, boot- en spoorwegdorpie aan die Moesel, lê ses kilometer wes van Konz. Die munisipaliteit is aan die Moeselrivier geleë, wat weerspieël word in die ontwerp van sy wapenskild. Die Sauerrivier is ook hier sigbaar. Bundestraße 419 en die Thionville-Trier-spoorlyn, wat hier eindig, loop deur die stad. Die parogie word die eerste keer in 965 n.C. as "Billich" gedokumenteer. Die oorsprong word as Kelties beskou, maar die naam dui op die Romeinse erfenis, die Romeinse handelshawe van Biliacum. Soortgelyke vondste kan vandag gevind word in die sogenaamde Pieterhaus, wat bewyse bevat uit die Steentydperk, Romeinse en geologiese vondste uit verskillende opgrawings en ander interessante aspekte van die geskiedenis van Oberbillig. In Oberbillig moes daar waarskynlik reeds 'n groter nedersetting in die Romeinse tyd gewees het, omdat 'n uitgebreide 550 meter lange waterpyp in die tweede eeu n.C. na die ou stad gelei het.


Kiedrich is 'n nedersetting temidde van 'n wynboustreek in die administratiewe distrik Rheingau-Taunus-Kreis van die Duitse deelstaat Hesse. Vanweë sy goed bewaarde middeleeuse boukuns word na die dorp dikwels verwys as 'n "skatkissie van Gotiese boukuns". Ook in die Rooms-Katolieke bedevaartskerk St. Valentinus, wat uit die 14de eeu dateer, het die Gotiese interieur volledig bewaar gebly, waaronder 'n kerkorrel van omstreeks 1500 wat steeds bespeel word. 'n Besondere aantreklikheid is kerkdienste op Sondae waartydens die plaaslike seunskoor, die Kiedricher Chorbuben, 'n rariteit aanbied, Latynse Gregoriaanse gesange in die Germaanse dialek met hoefnaelnotasie. Dié streeksvariant van Gregoriaanse gesange is in Lotaringiese (Metz) en Duitse manuskripte oorgelewer. Interessant genoeg het 'n Engelse adellike, Sir John Sutton, 3de Baronet of Norwood Park (1820-1873), 'n boorling van Lincolnshire, as borg 'n beslissende rol by die bewaring van Kiedrich se kulturele erfenis gespeel. Sutton, 'n deskundige vir Gotiese boukuns en orrelbou, het vanaf 1854 op die Europese vasteland gebly en in België en Duitsland gewoon. Een jaar later het hy die Rooms-Katolieke geloof aangeneem.


Die Olimpiese Spele (ou Grieks: τά Ὀλύμπια, ta Olýmpia, "die Olimpiese Spele"; moderne Grieks: ολυμπιακοί αγώνες, olymbiakí agónes, "die Olimpiese Kompetisies") bestaan uit twee internasionale sportkompetisies wat elk elke vier jaar gehou word, naamlik: die Somerspele en die Winterspele. Tot en met 1992 was beide die spele in dieselfde jaar gehou, maar sedertdien word hulle met twee jaar intervalle aangebied. Die slagspreuk van die Olimpiese Spele is Vinniger, Hoër, Sterker — Saam, of dan Citius, Altius, Fortius — Communiter in Latyn. Die oorspronklike Olimpiese Spele was in die antieke Griekse stad Olimpia gehou. Hierdie stad is sedert die 10de eeu v.C. al 'n religieuse en politieke ontmoetingsplek. In 393 verban die Romeinse keiser Theodosius I die ou Spele vanweë die Heidense oorsprong daarvan en die onversoenbaarheid met sy Christelike geloof. Die eerste moderne spele vind in 1896 plaas op inisiatief van Baron Pierre de Coubertin. Die eerste spele sou in Parys, Frankryk, aangebied word, maar later word besluit om dit in Athene, Griekeland te hou om die simboliese skakel met die antieke Spele te bevestig.


Die Internasionale Olimpiese Komitee (IOK; Engels: International Olympic Committee, IOC; Frans: Comité International Olympique, CIO) is 'n nie-regeringsorganisasie waarvan die kantore in Lausanne, Switserland, gesetel is en dit ten doel stel om die vier-jaarlikse Olimpiese Somerspele en Winterspele te organiseer. Die amptelike tale is Engels en Frans. Die huidige president van die IOK is die Duitser Thomas Bach. Nasionale Olimpiese Komitee Nasionale Paralimpiese Komitee Internasionale Paralimpiese Komitee Wikimedia Commons het meer media in die kategorie Internasionale Olimpiese Komitee. (en) (fr) Die IOK se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die rivier in die suidwestelike Verenigde State en noordwestelike Meksiko. Vir ander riviere met dieselfde naam, sien Coloradorivier (dubbelsinnig). Die Coloradorivier (Engels: Colorado River, Spaans: Río Colorado, "rooi gekleurd") is 'n groot suidwes-vloeiende rivier in Noord-Amerika. Die rivier, met 'n lengte van 'n 2 334 km, ontspring in die Rocky Mountain National Park in Colorado. Die vallei van die Coloradorivier is veral bekend weens die Grand Canyon in Arizona. Die Coloradorivier vloei deur die volgende lande: Verenigde State van Amerika en Meksiko. Die rivier loop deur die suid-westelike Amerikaanse deelstate Colorado, Utah, Arizona, Nevada en Kalifornië, asook deur die noord-westelike Meksikaanse deelstate Baja California en Sonora. Oorspronklik mond die Coloradorivier in Meksiko aan die Golf van Kalifornië uit, maar aangesien al die water gebruik word vir besproeiing, drinkwater en ander gebruik, droog die stroom tans op voordat dit Meksiko bereik. Die rivier se stroomgebied het 'n oppervlakte van 637 137 vierkante kilometer (waarvan slegs 5 200 km² Meksikaanse grondgebied is).


Die vierkante myl (afgekort vk. m.) is 'n Imperiale en Amerikaanse eenheid om 'n oppervlak gelykstaande aan die area van 'n vierkant van een myl te meet. Dit moet nie verwar word met myl vierkant (myl kwadraat/tweedemagsmyl) nie, wat verwys na die getal myl wat aan elke sy teenwoordig is. Byvoorbeeld: 20 myl vierkant (20 × 20 myl) sal gelykstaande wees aan 400 vierkante myl. Een vierkante myl is gelyk aan: 4 014 489 600 vierkante duim 27 878 400 vierkante voet 3 097 600 vierkante jaart 640 akker 258,9988110336 hektaar 2560 roede 25 899 881 103,36 vierkante sentimeter 2 589 988,110336 vierkante meter 2,589988110336 vierkante kilometer Britse en Amerikaanse maateenhede Davies, Charles (1872). Mathematical dictionary and cyclopedia of mathematical science. Original from Harvard University: A.S. Barnes and co. p. 582.


Jasmin Tabatabai (Persies: یاسمین طباطبائی [jɔːsˈmiːn tæbɔːtæbɔːˈiː]; * 8 Junie 1967 in Teheran) is 'n Duits-Irannese aktrise en musikant. Sy het dubbelburgerskap en woon saam met haar lewensmaat Andreas Pietschmann in Berlyn. Tabatabai se pa was 'n Iraniër, haar ma is Duits. Hulle het in 1956 by die Oktoberfest in München kennis met mekaar gemaak. Die gesin het tussen 1958 en 1979 in Teheran gebly waar Jasmin Tabatabai by die Duitse Skool skoolgegaan het. Tydens die Irannese Rewolusie het die gesin Iran verlaat en hulle in Duitsland gevestig. Haar pa het een jaar later na sy geboorteland teruggekeer en is daar in 1986 oorlede. Nadat Jasmin Tabatabai in 1986 haar Abitur (Duitse matriekeksamen) afgelê het, het sy haar akademiese opleiding in musiek en toneelkuns aan die Hochschule für Musik und Kunst in Stuttgart ontvang.


Die Sewejarige Oorlog (1756–1763) was 'n oorlog tussen die Pruise, Groot-Brittanje/Kurhannover en Portugal aan die een kant en Oostenryk, Frankryk, Rusland en Spanje aan die ander kant. Byna al die groot Europese moondhede van destyds het daaraan deelgeneem; ook kleiner en middelslaglande was betrokke. Die oorlog is in Middel-Europa, Portugal, Noord-, Sentraal- en Suid-Amerika, die kus van Wes-Afrika, Indië, die Filippyne en op die oseane geveg; daarom beskou historici dit soms as 'n wêreldoorlog. Terwyl Pruise, Oostenryk en Rusland hoofsaaklik om oorheersing in Sentraal-Europa gestry het, het Frankryk en Groot-Brittanje ook oor die oppergesag in Noord-Amerika en Indië oorlog gevoer. Hoewel op die verskillende teaters van die oorlog nuwe strategieë van oorlogvoering gebruik is, was die Sewejarige Oorlog een van die laaste kabinet-oorloë. Uit 'n globale perspektief was dit oor die geografiese en politieke magsbalans in Europa en die byvoeglike kolonies; oor die invloed op Trans-Atlantiese seeroetes; oor die oorheersing van buite-Europese basisse soos in Afrika of Indië; sowel as handelsvoordele.


Valleta (Maltees: Il-Belt Valletta, algemeen verwys na as Il-Belt - "Die Stad") is die hoofstad van Malta. Die stad het 'n bevolking van 6 444 in 2014 gehad en het 'n oppervlakte van 0,8 km². Valletta is in 1980 deur Unesco as wêrelderfenisgebied gelys. Reeds gedurende die Middeleeue was daar 'n uitkykpos hier. Na die koms van die Orde van Malta is die uitkykpunt omskep in 'n sterk vesting. Na die suksesvolle afslaan van die Turkse inval in 1565, was daar 'n plan om 'n nuwe hoofstad op die vlakte te bou, wat die ou hoofstad Mdina moes vervang. Die eerste klip is op 28 Maart 1566 gelê. Pous Pius IV het ingenieur Francesco Laparelli opdrag gegee om die versterkte stad te ontwerp. Die stad is vernoem na grootmeester Jean de la Vallette († 1568), wat die eiland in 1565 teen die Turke verdedig het. Die skilder Caravaggio het in die vroeë 17de eeu tyd op Malta deurgebring en sy "onthoofding van Johannes die Doper" geskilder. Hierdie skildery is in die St. John-katedraal van Valletta.


Die Kerk van Satan (Engels: Church of Satan, CoS) is op Walpurgisnag, 30 April 1966 in San Francisco deur Anton Szandor LaVey gestig en verteenwoordig 'n satanistiese geloof wat LaVey in 1969 in sy Sataniese Bybel gekodifiseer het. LaVey het ook tot en met sy dood in 1997 as die kerk se hoëpriester gedien. Hierdie internasionale organisasie, waarvan die hoofkwartier tans in New York is, word in die VSA amptelik as 'n kerk erken, maar maak nie gebruik van die gepaardgaande reg op belastingkwytskelding nie. Die Kerk van Satan word deur sy hoëpriester, magus Peter H. Gilmore as 'n religie van anti-Christelike ateïste beskryf wat nie aan God, Satan of 'n lewe ná die dood glo nie. Mense word dus aangemoedig om hul lewe te geniet en ten volle te lei. Anton LaVey het reeds in die vyftigerjare 'n groep met die naam "'Orde van die Trapesoïed" gestig wat later tot die bestuursliggaam van die Kerk van Satan ontwikkel het.


Hierdie artikel handel oor die etniese groep. Vir die taalfamilie, sien Berbertale. Die Berbers (Berbers: ⵉⵎⴰⵣⵉⵖⵏ Imaziɣen, enkelvoud: ⴰⵎⴰⵣⵉⵖ Amaziɣ/Amazigh) is 'n etniese groep inheems aan Noord-Afrika wat Berbertale praat. Hulle is versprei in 'n gebied wat strek van die Atlantiese Oseaan in die weste tot die Siwa-oase in Egipte in die ooste en van die Middellandse See in die noorde tot die Nigerrivier in die suide. Dié streek was van die 16de tot die 19de eeu in Europa bekend as die Barbaryse Kus. Lande met 'n belangrike Berberbevolking sluit in Algerië, Libië, Mali, Marokko, Mauritanië, Niger en Tunisië. In die lande van die Magreb, waar die Arabiere die meerderheid vorm, vorm die Berbers die belangrikste minderheid. Die Berbers vorm die inheemse bevolking van Noord-Afrika en eerste verwysings stam van beide die Antieke Egipte en Antieke Griekeland. Die Griekse historikus en skrywer Herodotos het hulle in sy bekende Histories opgeteken. Oor eeue heen het Berbers die kus vanaf die Atlantiese Oseaan tot Egipte bewoon en het afwisselend onder die heerskap van die Fenisiërs, Romeinse Ryk, Vandale, Alane en die Bisantynse Ryk gekom.


Die Victoria-waterval (Engels: Victoria Falls) is die grootste waterval in Afrika en is geleë in die Zambezirivier op die grens van Zimbabwe en Zambië. Suid van die waterval is die Zimbabwiese dorp Victoria Falls en noord daarvan lê die Zambiese stad Livingstone. Dit is een van Afrika se grootste toeriste-aantreklikhede. Die buitewêreld het die eerste keer van die waterval gehoor toe David Livingstone op 17 November 1855 daarop afgekom het. Hy het dit stroom af benader in ’n kano en dit van die punt van die eiland, wat ter ere aan hom vernoem is, waargeneem. Die Makololo naam vir die waterval is Mosi-oa-Tunya, wat "die rook wat donder" beteken. Livingstone het die waterval genoem na Victoria van die Verenigde Koninkryk. Die waterval is 1 717 m breed en die gemiddelde hoogte is 92 m. Wanneer die rivier in April en Mei die sterkste afkom, vloei ’n derde van ’n miljoen kubieke meter water per minuut oor die rand van die waterval.


Ehud Barak (gebore 12 Februarie 1942) is 'n Israelse linkse politikus en 'n voormalige generaal. Hy was die Tzahal (die Israelse Weermag) se opperbevelhebber as ook die eerste minister gewees. Barak is gebore en het grootgeword in 'n kibboets naby die kusstad Netanya. Na sy verpligte militêre diens het hy 'n beroepsoldaat geword. Hy was 'n bevelvoerder van die elite spesiale-mageenheid Sayeret Matkal en is by allerlei operasies betrek, soos Operasie Entebbe in 1976. Uiteindelik is hy tot generaal bevorder en was van 1991 tot 1995 die Weermag se opperbevelhebber (Rav aluf). Saam met twee ander is hy die mees gedekoreerde soldaat in die Israelse geskiedenis. In 1995 het hy na die politiek oorstap. As 'n lid van die HaAvoda-party (Arbeidsparty) het hy die minister van Binnelandse Sake in die Rabin II-kabinet, en 'n jaar later ook 'n lid van die Knesset geword. Vanaf 1999 tot 2001 was hy die tiende eerste minister, en leier van die Barak-kabinet. In Mei 2000 het hy die Israelse Weermag uit die suidelike Libanon laat terugtrek.


Edmund Burke (Dublin, 12 Januarie 1729 – Beaconsfield, 9 Julie 1797) was 'n Ierse filosoof en politikus. Hy word as die grondlegger van die moderne konserwatisme beskou. Die Ierse Burke gaan in 1750 na Londen om 'n juris te word. Maar die regswetenskap bevredig hom nie. Edmund Burke skryf in 1757 'n Filosofiese ondersoek na die oorsprong van ons denkbeelde oor die sublieme en die skone. In die ondersoek stel hy dat skoonheid en oorweldiging skaars teenpole is. Hy voorsien formele kenmerke van wat mense as mooi ervaar (bv. relatief klein, geleidelyke en harmonieuse, nie onmiddelike oorgang, gladde oppervlakte). Die sublieme word gekenmerk deur die vermoeë om sterk emosies op te wek as gevolg van blootstelling aan beelde of idees van pyn, dood, gevaar en verskrikking (byvoorbeeld natuurrampe) wat op 'n vreemde manier ook aangenaam en selfs genotvol kan wees. In sy studie ondersoek Burke, onder andere, hoe so iets moontlik is. Hy begin politieke artikels te skryf vir die dan net gestigte tydskrif The Annual Register. Burke sou self ook in die politiek deelneem as lid van die Whig-party.


Die Pax Mongolica (Latyn vir "Mongoolse Vrede"; ook soms genoem Pax Tatarica) is ’n historiese term wat geskoei is op die oorspronklike frase, Pax Romana, en verwys na die stabiliserende uitwerking wat die Mongoolse Ryk se verowerings gehad het op die sosiale, kulturele en ekonomiese lewe van die inwoners van die uitgestrekte Eurasiese gebied wat die Mongole in die 13de en 14de eeu oorgeneem het. Dit beskryf die verbeterde kommunikasie en handel wat die verenigde administrasie help skep het en die tydperk van relatiewe vrede wat daarop gevolg het. Die verowerings van Djengis Khan en sy opvolgers van Suidoos-Asië tot Oos-Europa het die westerse en die oosterse wêreld verbind. Die Syroete, wat handelsentrums oor Asië en Europa heen verbind het, is eindelik deur die Mongole beheer. Die einde van die Pax Mongolica is ingelui deur politieke verbrokkeling in die Mongoolse Ryk en die uitbreek van die Swart Dood in Asië, wat met die handelsroetes langs na die grootste deel van die wêreld versprei het. Hierdie artikel is vertaal uit die Engelse Wikipedia Michael Prawdin. The Mongol Empire: its rise and legacy. New Brunswick, 2006. bl. 347


Hierdie artikel handel oor die tweede boek van die Tora en die Ou Testament. Vir die oorsprongsmite van die Israeliete sien Eksodus (uittog). Eksodus (Grieks: Εξοδος = uittog; Hebreeus: שמות sjemot = naam; Exodus gespel in die ou Afrikaanse Bybelvertaling) is die tweede boek van die Hebreeuse Bybel. Die boek vertel van die uittog van Jakob se nageslag uit Egipte onder leiding van Moses en Aäron. God het sy volk gered uit die mag van die farao, soos die Egiptiese konings genoem is. Die boek begin met die sin: Hier volg die name van die Israeliete wat saam met Jakob na Egipte toe gekom het, elkeen met sy gesin: Ruben, Simeon, Levi en Juda, Issakar, Sebulon en Benjamin; Dan, Naftali, Gad en Aser.


Die Olimpiese Somerspele 2020 (Japannees: 2020年夏季オリンピック, Hepburn: Nisen Nijū-nen Kaki Orinpikku), amptelik bekend as die Spele van die XXXIIste Olimpiade, sou oorspronklik tussen 24 Julie en 9 Augustus 2020 in Tokio, Japan, aangebied gewees het, met die nuwe datums van 23 Julie tot 8 Augustus 2021. Tydens die geleentheid het 11 090 atlete uit 206 nasies aan 339 items in 33 verskillende sportsoorte deelgeneem. Dit was die 32ste aanbieding van die Somerspele sedert 1896 en die tweede keer wat Tokio die spele gehuisves het na hulle eerste spele in 1964. Naas Tokio was Istanboel en Madrid kandidate vir die aanbied van die 2020-Somerspele. Ná die Rugbywêreldbeker 2019 is die Olimpiese Somerspele 2020 die tweede groot sportkompetisie in Japan binne twee jaar. Verder was dit die tweede van drie agtereenvolgende Olimpiese Spele wat in 'n Asiatiese stad aangebied was, ná Pyeongchang (2018) en voor Beijing (2022). Die opening- en sluitingseremonies het in die Japannese Nasionale Stadion in Tokio plaasgevind. Soos gebruiklik het die lande in alfabetiese volgorde die stadion ingestap met Griekeland eerste en die gasheer Japan laaste, maar aangesien die plaaslike taal Japannees is, is dié taal se alfabet gebruik om die volgorde te bepaal.


Die Babisme is deur die Bab gestig in Persië (die huidige Iran) en die Bayan is die Heilige Skrifte. Die meeste van die Babis is gevolg Baha'u'llah, die stigter van die Bahá'ísme. Hierdie artikel is ’n saadjie. Voel vry om Wikipedia te help deur dit uit te brei.


Košice is die tweede grootste stad in Slowakye en die grootste in Oos-Slowakye. Dit is tans (2013) saam met Marseille die kulturele hoofstad van Europa. Košice het 'n oppervlakte van 242 768 km2 en 'n bevolking van 240 688, met 'n digtheid van 991,43 inwoners per vierkante meter. Dit is naby die grens met Hongarye geleë. Daar is verskeie toeriste-attraksies; die belangrikstes is die St. Elisabeth-katedraal en Kapel van St. Michael. Ander geboue en monumente van belang is die ou stadsaal, die Ou Universiteit, Vryheidsplein en ’n aantal Oos-Slowaakse galerye en museums. Die stad is aan die Hornád-rivier geleë. Die naburige stede is Prešov, Rožňava en Michalovce. Die huidige burgemeester is Richard Raši. Die vervoerstelsel in Košice bestaan uit onder meer busse en trems. Dit word per treinspoor met verskeie ander stede verbind en die D1-snelweg verbind dit met Prešov. Die stad het ook ’n lughawe.


Yuval Noah Harari (gebore op 24 Februarie 1976) is 'n Israeli geskiedkundige en professor in die Departement van Geskiedenis by die Hebreeuse Universiteit van Jerusalem. Hy is die skrywer van die internasionale topverkopers Sapiens: A Brief History of Humankind (2014), Homo Deus: A Brief History of Tomorrow (2016), en 21 Lessons for the 21st Century (2018). Sy skryfwerk ondersoek vrye wil, bewustheid, en intelligensie. Harari se vroeëre publikasies handel met wat hy beskryf as die "kognitiewe revolusie" wat rofweg 50 000 jaar gelede plaasgevind het toe Homo sapiens hul mededinger, die Neanderdallers verdring het, en taalvaardighede en gestruktureerde samelewingstrukture begin ontwikkel het asook opgang gemaak het as apeksroofdiere. Die ontwikkeling was aangehelp deur die landbourevolusie en meer onlangs versnel deur die wetenskaplike metodologie en rasionalisme wat mense toegelaat het om hul omgewing so te sê te oorheers. Sy onlangse boeke is meer omsigtig, en werk deur die gevolge van 'n futuristiese biotegnologiese wêreld waar intelligente biologiese organismes verdring word deur hul eie skeppings. Hy het ook gesê "Homo sapiens soos ons hulle ken, sal in 'n eeu of so verdwyn".


Takumi Minamino (南野 拓実, Minamino Takumi?, 16 Januarie 1995 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Hierdie artikel is ’n saadjie. Voel vry om Wikipedia te help deur dit uit te brei.